
Presidente Nicolas Maduro a sera e frontera cu Colombia, 

Pero kier sera frontera cu islanan ABC tambe 

Po pone paro di contrabanda di e.o. gasolin 


Manera ta conoci, Presidente Venezolano, 
Nicolas Maduro, algun siman atras, a dicidi di 
sera frontera cu Colombia, pa e.o. pa pone un 
paro na contrabanda di gasoline y tambe pa 
motibo di actividadnan para-militar. 

E crisis aki tabatin su consecuencianan, pa- 
sobra el a pone un paro na negoshinan cu 
tabatin entre e dos paisnan aki, causando cu 
a “deporta” un cantidad di Colombiano for di 
Venezuela. 

Pero parce cu Gobierno di Presidente Nicolas 
Maduro kier contra-aresta e contrabanda di 
extraccion di alimento y combustibel den e es- 
tado Venezolano Falcon, y a sera e frontera pa 


tal pa Aruba, pero tambe pa Corsou y Bonaire. 
Ta un secreto publico, cu for di basta tempo 
caba, varios Arubiano, pero tambe for di Ven- 
ezuela tin un negoshi grandi di trece gasoline 
for di Venezuela pa Aruba. 

Pa no papia mes di otro, e cantidad di mercan- 
cia Venezolano, cu ta wordo importa na Aruba, 
en especial berdura. 

Como tal, Venezuela a bin cu un plan special 
di seguridad n’e frontera maritimo di e region 
aki for di Estado Falcon. Segun informacion 
di funcionarionan di e asina yama Zona Op- 
erativa de Defensa Integral (Zodi) Maritima, 
a inicia e operacion pa atende cu e ilegalidad 



n’e golfo di Venezuela. 

Recientemente, Gobernador a anuncia e ac- 
cion, despues cu a detecta actividad ilegal pa 
islanan ABC, cu nan ta yama e zona Caribense, 
y cu tabata sosode for di peninsula di Para- 
guana y costa oriental di Estado Falcon. 

Te ainda, no ta sinti e impacto fuertemente, 
pero proximo dianan lo haya scarsedad di 
productonan Venezolano, manera berdura. 
Pa loke ta contrabanda di gasoline, esey lo 
tin consecuencia p’e doñonan di yate cu tin 
custumber di bay Punto Fijo. 


Cachonan 
di Aduana 
entrena na 
Aruba, ta 
hacienda 
bon trabao 


MASKE cu Aduana mes no kier duna 
mucho publicidad, hecho ta cu e cachonan 
di Aduana, cu a keda entrena na Aruba, 
a detecta varios droga, cu destinacion 
Hulanda. Den dos dia di tempo a logra di 
gara no menos cu 4 pasahero riba diferente 
buelo, cu cantidad di droga. E prome ta- 
bata diabierna atardi riba buelo di KLM, 
ora cu a gara dos pasahero (kendenan no 
tabatin nada di haber cu otro) cu droga 
den nan tas. E droga a resulta di ta mari- 
huana. E cacho a indica na su manehador 
di Douane, cu tabatin algo riba e dos pasa- 
heronan aki. Ora cu e personal di Douane 
a bay check, a resulta cu enberdad riba 
cada un, a detecta e marihuana cu tabata 


destina pa Hulanda. Diasabra, un biaha 
mas e cacho entrena na Aruba, Boedha a 
logra detecta otro pasahero, pero e biaha 
aki riba buelo pa Canada. 

Aki e cacho a detecta cu e pasahero tabatin 
substancia ilegal tambe. Ora cu un miem- 
bro di Aduana a bay listra e persona, a haye 
cu no menos cu 5 paki di cocaina. Un bi- 
aha mas ta demostra cu na Aruba mes por 
entrena cachonan pa detecta substancia, 
manera droga. Asina p.e. na Aruba nos por 
sigui entrena cacho pa otro parti di Reino 
Hulandes, pero formando parti di Caribe 
Hulandes, cu tambe mester di mas di e 
cachonan aki. 


Polis a detene atracado riba 
pareha turista 

Mayoria 
sospecheso 
di atraco ta 
tras di tralie 


DEN cuadro di e investigacion cu a start 
for di den fin di siman caba, Cuerpo Poli- 
cial Aruba ta anuncia cu un rato pasa a 
detene e prome sospechoso den caso di 
atraco arma riba un pareha turista den 
fin di siman. 

E detencion a tuma lugar na San Nicolas 
y e sospechoso ta di inicial R.C. 

E investigacion ta den man di e depar- 
tamento cu ta investiga atraconan den 
Cuerpo Policial. Nan a haci uzo di e ekipo 
di TBP pa realisa e detencion. 

E investigacion no ta cla ainda, pa cual no 
por descarta cu mas detencion lo cay den 


e siguiente ora y dianan. 

Pa cualkier ciudadano cu tin mas informa- 
cion of cu sa kende(nan) ta envolvi den e 
caso di atraco aki, por tuma contacto cu 
Recherchenan of por yama tipline di Polis 
na 11141. 

Cuerpo Policial Aruba no por garantisa cu 
ta preveni atraconan tuma lugar. Locual 
so por garantisa comunidad y e anti- 
socialnan cu ta haci esaki, cu lo uza tur 
forsa di ley, uzando tur ekipo y experiencia 
den cas, pa investiga y persigui esnan cu 
ta comete e tipo di atentado asina contra 
nos isla y nos economia. 

Raad van State na Hulanda: "Macaco ta 
hunga cu su yiu te ora cu e saca su wowo" 

Pa: Victor (Toko) Winklaar 


NA bispo practicamente di e prome aniversario di e controversial KB 
pa Gobernador, Su Excelencia sr. Fredis Refunjol no forma e concepto 
di ley di presupuesto 2014 di pais Aruba cu Parlamento a aproba, Raad 
van State ta confirma loke practicamente tur hende tabata sa y hasta 
a cuestiona y condena. 

AWEMainta den varios Editorial no solamente a cuestiona e accion 
descabeya aki di primeramente Gobernador y despues Gobierno di 
Reino, pero nos a papia di un accion cu por wordo compara cu cualkier 
pirata famoso di antes cu tambe tabata procedente di nos madre patria. 

Nos a cuestiona e hecho cu Hulanda ta abusando di su poder, ta trapa 
Constitucion di nos pais y ta falta respet na Statuut di Reino Hulandes, 
pero mas cu tur cos, Gobierno Hulandes a maniobra cu e institucion di 
Gobernador, pa hunga su wega politico pa impone un cuerpo di control 
di CFT manera tin tambe pa Corsou y Sint Maarten y tambe na Hulanda. 
Nos a cuestiona e rol di Gobernador, nos a cuestiona e rol di Minister 
di Relacion di Asuntonan di Reino y Asunto Interno, Ronald Plasterky 
otro miembronan di Gobierno Hulandes y tambe nos a cuestiona algun 
miembro di Tweede Kamer cu no a mira e manipulacion politico aki 
na Den Haag. 

Pa prome bes den hopi decada, Hulanda a mustra un cara cu normal- 
mente nan no kier pa mundo ripara cu nan tin, esta di un abusador di 
poder, un violador di regla y leynan Constitucional. 

Den cierto forma Gobiemo di Reino a sacudi e fundeshi di nos democra- 
cia, trapando den forma nunca bisto, loke nan ta yama e “budgetrecht” 
di nos pais Aruba y lamentablemente fraccionnan den oposicion aki 
na Aruba, a sostene e violacion y abuso aki, a trata di saca probecha 
politico caminda no tabatin probecho politico pa saca, den nan ansha 
pa gana tereno contra di e Gobierno mas solido cu pueblo a yega di 
eligi den e proceso electoral di 2013. 

Minister Presidente y dos miembro di Parlamento di fraccion di AVP 
a bay den un welga di hamber cu a wordo ridiculisa na varios ocasion 
p’e propio miembronan di oposicion, pero nunca nan a fiha un posicion 
pa defende autonomia financiero di nos pais, mientras cu luna pasa 
nan si tabata capaz pa destrui edificio di Parlamento den un comedia 
politico cu nan mes no a compronde su meta. 

AWEMainta na varios ocasion a cuestiona e rol y posicion di Gober- 
nador Fredis Refunjol, ya cu dado momento como yiu di tera, a spera 
cu e lo a lanta para y bisa:“T’aki” pero e expresion aki nunca a yega, 
apesar cu nos ta bon na altura cu e tabatin problema serio cu e accion 
for di Den Haag aki. 

Ta lanta e pregunta grandi ta con bin miembronan di fraccion di MEP 
prome cu e presupuesto a wordo aproba den Parlamento, a menciona 
cu “Gobernador lo no firma esaki tog,” dunando indicacion cu henter 


e proceso aki tabata algo premedita cu despues Hulanda a cay aden y 
sigui cu e abuso aki. 

Pa colmo apenas un luna y mey despues, nos propio institucion di con- 
seho pa Gobierno, esta Raad van Advies ora cu nan a haya e decision 
di Gobierno di Reino pa analisa y duna nan opinion Aruba, a mustra 
bon cla cu e KB ta contra Constitucion y contra tur regla den Statuut 
y cu e no tin base legal. 

Un observacion cu a sacudi Gobierno Hulandes un biaha mas, pero 
caminda a mustra cu lo tabata dificil pa un isla chikito manera Aruba, 
lanta pa bringa contra di e gigante na Den Haag y como tal por bisa cu 
cantidad di maniobra e wordo haci pa Aruba, Sint Maarten y Corsou, 
nan peticion pa Raad van State duna su conseho riba varios KB cu a 
wordo impone riba e islanan aki, si nan tabatin un base legal of no. 
Henter e proceso di ultimo tempo, e reunionnan aki na Aruba pa Gobi- 
erno firma un acuerdo cu Den Haag pa supervision financiero pa CFT, 
awor ta mustra mas tanto riba otro accion di Den Haag pa salba cara, 
salba nan credibilidad den un mundo politico caminda nan ta wordo 
mira entre e mihor nan rond mundo. 

Ta sumamente coincidencia cu net despues cu Parlamento a caba di 
pasa e ley di CAFT cu ta permiti CFT traha cu Gobierno di Aruba y 
institucionnan di conseho aki na Aruba, Raad van State a keda cla cu 
su conseho y raport riba e KB duna na 2014. 

Den tur e desaroyonan aki, e abuso di poder di Gobierno di Reino ta 
keda saca su cabes, tras di skina scondi pa no perde cara y evita mas 
tanto cu por cu e tras islanan aki no hiba e abuso di poder aki, riba 
nivelnan mas halto manera entre otro Parlatino y hasta Nacionnan Uni. 

Tin un aspecto concreto sinembargo cu nunca Hulanda lo por hustifica 
bou di ningun circunstancia pa cu Aruba, esta cu su insistencia pa inter- 
veni den e maneho di finansa publico no bin base hustifica, ya cu Den 
Haag no tin costo algun cu nos pais, manera cu e tin cu tanto Corsou 
y Sint Maarten, caminda Gobierno di Reino a paga tur nan debenan 
na 2010, permitiendo e paisnan aki cuminsa un era nobo sin debe y 
sin preocupacion. 

T’e solo hecho cu Aruba a haci un apelacion riba Gobierno di Hulanda 
pa un sosten pa haya prestamo cu pago di interes mas abou posibel, 
cu a conduci na henter e drama ilegal aki caminda presencia temporal 
di CFT bou di ningun circunstancia ta brinda perspectiva pa un mihor 
mañan n’e momentonan aki. 

Sostenedornan di MEP a hiba un accion di firma pa Gobernador, frac- 
cion di MEP a bay Hulanda pa practicamente suplica Hulanda pa inter- 
veni cu CFT y hasta a cana man teni cu CFT aki na Aruba, pa despues 
ora cu a pasa e ley di CAFT kier a hunga pa heroenan sin meta fiho, 
convertiendo nan mes gran fracasonan politico di nos pais. 

Minister Arthur Dowers riba 
pensannento di Raad van State 

"No por t'asina cu 
un pais grandi ta 
impone su mes riba 
un pais chikito" 

“NO por t’asina cu un pais grandi ta im- 
pone su mes riba un pais chikito, simple- 
mente esey no por. 

E no ta cuadra cu decencia y ta bay 
en contra di e derecho fundamento di 
autodeterminacion. E intervencion di 
Hulanda aña pasa tabata indeseabel y 
manera Raad van State a bisa “ilegal”,” 
esaki ta loke Minister di Husticia Arthur 
Dowers a duna di conoce dialuna mainta 
den un conferencia di prensa. 

El a reacciona riba e opinion cu Raad van 
State a duna encuanto e indicacion duna 
na Gobernador di Aruba, Fredis Refunjol, 
pa no firma e presupuesto 2014 di Aruba. 
Tabata Tweede Kamer cu a haci un peti- 
cion n’e seccion huridico di Raad van 
State pa analisa e dunamento di “aan- 
wijzing” na Gobernadornan di e paisnan 
Hulandes den e area Caribense. 

E loke ta para den e carta di Raad State, 
segun e mandatario, no tabata diferente 
di loke Aruba y expertonan a bisa caba 
despues di e sucedido aña pasa. 

Di tur manera “nos kier ilustra algun 
punto pasobra tin algun persona cu tog 
kier crea cierto esfera, hustificando loke 
a tuma lugar”, Dowers a bisa. 

Tur discusion, e mandatario a enfatisa, 
tabata riba e procedura cu a wordo hiba, 
si e por wordo hustifica bou di e circum- 
stancianan cu el a tuma lugar. “Y Raad 
van State a bisa bon cla cu esaki no por a 
wordo hustifica.” Si a scoge e procedura 
ey, e mester a cana e “Koninklijke Weg”. 
El a splica cu tin algun aspecto cu ta regar- 
da Reino cu mester cana e caminda aki y 
algun di nan ta proteccion di derechonan 
fundamental di ciudadano y “deugdeli- 
jkheid van bestuur”, y algun otro cos mas. 
Na momento cu un di e puntonan specifi- 
co ta na peligro, e ora ey Reino por actua. 
Pero tambe interesante, segun el a lesa 
den e opinion di Raad van State, cu ora 
di actua mester tene cuenta cu e posibili- 
dadnan di e pais. 

A wordo bisa cu Gobernador lo por a bisa 
cu e ta wanta e “aanwijzing” y informa 
Rey di e decision cu el a tuma y pakico el 
a haci’e. 

Den un caso asina, Raad van State ta cay 
aden pa duna un veredicto cu si loke e 
funcionario a haci tabata corecto of no. 
Na final, dependiendo di e decision, e lo 
por firme of no. 

Minister Dowers a splica cu e responsabi- 
lidad cu Gobernador tin pa proteccion di 



derechonan di Reino, por wordo haci 
unicamente ora cu keda constata cu e pais 
mes ya no ta den e posicion pa sirbi su 
mes. Pues despues di discusionnan basta 
profundo cu e pais, locual, e Minister a 
bisa, no a tuma lugar. 

Pues no ta hustificabel cu ambtenaarnan 
for di Hulanda ta duna instruccion na 
Gobernador pa no firma e ley y tampoco 
cu Gobernador riba su mes ta haci e esco- 
gencia sin cana e procedura cu Statuur ta 
menciona. E mandatario a recorda discu- 
sionnan pisa cu tabatin den pasado riba 
asuntonan di prison, cu Minister Hirsch 
Ballin, y via di Gobernador a pone un 
tipo di supervision riba funcionamento di 
prison tanto na Aruba como na Corsou y 
Sint Maarten. E Gobernadornan mester 
a monitor e situacion y raporta na Reino. 
Pero, mester a haci esaki denter di posi- 
bilidadnan di e pais pa cual nan a manda 
ayudo tecnico pa Corsou pa garantisa cu 
conhuntamente un bon funcionamento. 
Tambe Dowers a menciona loke cu a 
yega di sosode cu asunto di Paspoort y 
Nacionalidad Hulandes, cu ta asuntonan 
di Reino, y despues di papia hopi cu tog 
tabatin un forma facil pa haya paspoort, 
a tuma cierto paso. Y den ambos caso a 
sigui e procedura legal. 

Den e situacion ultimo, e ta un discusion 
hopi mas profundo y filosifico, unda cu 
pasobra e ta un pais grandi ta haci loke 
cu nan kier cu un pais chikito. 

“Mi ta haya esaki un tendencia hopi pelig- 
roso. Mi ta spera cu e conseho cu a wordo 
duna na Tweede Kamer lo fungi como un 
discusion profundo den Tweede Kamer y 
un recapacitacion di con e reglanan di fat- 
soen mester ta den un Estado di Derecho,” 
Minister di Husticia a duna di conoce. 

Y a agrega cu no por mantene un regla 
trapando otro reglanan, pasobra presu- 
puesto no ta un di e leynan cu ta cay bou 
stipulacionnan di articulo 43”, segun spli- 
cacion di Minister mr. drs. Arthur Dowers. 

Mucha muher rehelde 
no la coopera cu Polis 

POLIS dialuna 14.15, a haya informacion cu e mucha 
muher V.D.S. a kibra tur bentana di su ex- cas den Caya 
Guadaloupe. 

Polis a bay n’e cas y a constata cu enberdad e mucha 
muher a kibra algun glas di e cas. E no tabata mas n’e 
sitio. 

Polis a topa cune na altura di Carnival Village den Ber- 
nardstraat. Ora cu Polis a dune ordo p’e para, el a core 
bay, pero e Polis a logra gare na su brasa drechi. 

E tabata hopi agresivo y no tabata coopera cu su deten- 
cion y a resisti pisa. 

Otro Polis a bin n’e sitio, y a purba yuda e Polis, pero no 
a logra, pa gare na un manera trankil pa pone den boei. 
Mirando cu e no ta coopera Polis mester a usa man duro. 
Polis a pone na suela y a pone den boei y a hibe warda, 
unda el a keda teni un rato p’e calma. 


Polis ta detene chofer burachi 


POLIS di Oranjestad, dialuna 00.10, tabata dilanti warda y ta mira un auto 
bayendo cu velocidad halto direccion pabou den Wilhelminastraat. 

E Polis mester a hala un banda p’e auto no dale. E Polis a drenta den auto y a 
bay su tras. Na altura di Mojito Bar, el a logra para e auto. 

E chofer a baha for di auto y a cana bay serca e Polis y Polis a mira cu tanto 
chofer como ocupante ta basta burachi. 

Tur dos a keda deteni y hiba Warda di Polis. Ta trata di R.G.G Y y A.G.L., tur 
dos naci na Colombia. 


AW^ 

Mamta 

#lon]ine 


Nos e-mail: 

noticia@awemainta.coin 

Tel; 583-1400 
Fait 583-1444 


Fiscal Mayor 
a saca 
recompensa 
di Afl. 5.000 


Piactice for Advanced Dentistiy 

Nos team di dentista tin como meta pa promove un boca saludabel, liber di infekshon y 
materialnan toxico. Informashon y educashon ta e paso primordial pa prevenshon di 
malesanan. Bo persona ta keda cordialmente invita pa atende nosanochinan informativo cu lo 
tuma lugarna nosclinica situa na Bubali 11-M (e djente grandi) pa 7:30pm 


Diaianson, SeptBmber23 

Importancia di bo salud oial 

• Con e condishon oral porafecta bo salud general 

• Inflamashon cronico 

• Infekshon den weso di kaak(Bone cavitation) y tratamento di nervio 

• Enfermedadnan manera arthritis, diabetes, cancery nan nelashon cu e salud 
oral 

• Djentenan jena cu mercurio (plumb) 

Plesentador; Dr. Hendrik Marsman, idioma : Bapiamento 


Diaianson, SeptemberBO 

Implanle Dental 

• Altemativanan pa remplasa pendida di un of masdjente 

• Difenente systema pa plancha 

• Procedura ora tin tiki weso 

Plesentadon Dr. Hendrik Marsman, idioma: Rapiamento 


Diaranson, OktoberlA 

Cosmetica Dental 

• Composiet 

• Corona y brug 

• Hasi djente blanco 

• Tratamento di beugel 

Plesentadora: Christine Bellmann, idioma: Ingles 


IntBiesadonan jama y leseiva bo lugarna: 5873096 / 5873091 of e-mail nos 


H Dfs Hendrik Marsman 

Dfs Marius de L'lsle 

Dr. med. dent Chrisline Bellmann 


www.dentistanjba.conn 

padOsetamet.aw 



Like us on 

Facebook 


pa tip di oro 
den atraco 
arma 


FISCAL Mayor a saca un 
recompensa di 5.000 florin 
p’e tip di oro cu lo hiba 
na detencion y huicio di 
e sospechoso(nan) den e 
atraco arma violento riba 
habitante di un cas na 
Tanki Flip. 

E atraco aki a tuma lugar 
riba diahuebs 17 di sep- 
tember ultimo. 

E atracadornan a drenta 
cas di e muher y a menaz’e 
cu un arma, mientras nan 
a horta cosnan for di den 
su cas. E victima a wordo 
mara riba un stul. 

Si bo ta dispone di infor- 
macion cu posiblemente 
por hiba na soluciona e 
caso aki, fabor tuma con- 
tacto cu Polis. 

Bo por meld bo mes serca 
señor Daniel Jacobs na 
Recherchebureau Oran- 
jestad na Frankrijkstraat 7 
(telefon 527-3250). 

Bo por eventualmente 
yama tiplijn tambe na 
11141 y duna bo informa- 
cion. Lo bo wordo yama 
bek. 

Drs. Mervin Wyatt-Ras, ta splica pakico 
fraccion di AVP a pidi otro schorsing 

Pa Minister Schwengle por 
presenta mas informacion rond 
renobacion y ampliacion di 
salanan di operacion di Hospital 



De Palm Corporation N.V. 

Job Opportunity 


De Palm Corporation N.V. is hiring for the following position at its 
Corporate Office Location at 142 LG Smith Boulevard: 

Maintenance Supervisor 

for our subsidiary De Paim Isiand N, V, 

Responsibilities: 

This position is responsible for the general maintenance and repair of 
all buildings and equipments at De Palm Island and the port as well as 
the supervision of the maintenance staff. 

We offer : 

•A Full Time position 

• A stable Work Environment 

• Competitive compensation package 

• Great Opportunities for growth and learning different aspects of the 
tourism business 

Requirements: 

• Minimum MAVO/MTS/EPi or equivaient 

• Minimum 5 years experience of maintenance in aii hotei areas 

• Experience in weiding and eiectricai wiring is a must 

• Basic knowiedge ofindustriai kitchen equipment repairs 

• Basic knowiedge ofdiesei mechanic is a must 

• Basic knowiedge ofoperating mechanicai equipment 

• Basic carpentry experience a pius 

• Fiuent in Engiish and Papiamento 

• Drivers License is a must 

• Good working ethics and abie to work shifts 

• Good human reiations and communication skiiis 

• Preferabiy 30 years or oider 

Please e-mail your CV or pass by to complete an application form 
including C.V. plus picture no later than September 28,2015 at 


De Palm Corporation N.V. 

Human Resources Department 
L.G. Smith Blv. 142, Oranjestad, Aruba 
Tel: 522-4433 Fax: 582-0833 
e-mail: hr(5>depalmtours.com 

Aii offers are contingent upon passing a pre-empioyment substance abuse test. 


DIABIERNA ultimo durante reunion 
publico tratando renobaciony ampliacion 
di Hospital Dr. Horacio Oduber, Minister 
di Salud, dr. Alex Schwengle, a cuminsa 
na duna un splicacion breve di e sondeo 
cu el a haci serca Raad van Bestuur y 
Raad van Toezicht di Hospital, esaki riba 
peticion di Parlamento. 

E peticion aki a ser treci dilanti durante e 
ultimo reunion publico dia 26 di februari 
di e aña aki den cual Minister Schwengle 
a informa Parlamento cu lo mester amplia 
e salanan di operacion, locual lo tin su 
costonan y no tabata den planning ante- 
riormente, segun miembro di Parlamento 
pa AVP, drs. Mervin Wyatt Ras. 

Ki ora y con e decision aki a ser tuma no 
tabata cla pa Parlamento y p’e motibo 
ey a urgi Minister Schwengle pa busca 
claridad den esaki. 

Lamentable tabata manera Minister 
Schwengle mes a indica den su carta na 
Parlamento, fecha dia 24 di juli di e aña 
aki cu Raad van Toezicht no a contesta e 
preguntanan di e Minister. 
Parlamentario Wyatt-Ras ta trece padi- 
lanti cu renobacion y ampliacion di nos 
Hospital ta necesario. 

Ken cu cana den Hospital ta constata cu 
su estado fisico ta deteriorando y cu lo 
mester haci algo pa mehora esaki. 

Despues di Minister Schwengle su presen- 
tacion, fraccion di AVP a pidi un schors- 
ing cu a ser aproba dor di Parlamento pa 
Minister Schwenble por busca mas infor- 
macion concreto encuanto e decision pa 
construi y renoba salanan di operacion. 
Aki manera Minister Schwengle mes a 
indica e mester busca e.o. kende a haci e 
eror aki y ki t’e consecuencianan. 

A urgi Minister Schwengle pa duna con- 
testa na Parlamento dentro di 2 siman 
y Minister mes a indica cu e lo mester 4 
siman prome cu e por presenta mas infor- 
macion na Parlamento. 

Locual ta straña Wyatt-Ras ta, cu MEP 
ta djis a keda bisa cu e proyecto ta uno 
corupto sin bin cu pruebanan of bay Min- 
isterio Publico pa duna keho, mientras 
nan no a ni bin cu mucho pregunta p’e 
Minister por contesta. 

“Keda ripiti algo y spera cu e gara t’e 
forma antigua di haci politica. Ta parce 
cu nan no ni a lesa e carta cu stukken cu 
Minister Schwengle a manda Parlamento 
pasobra nan no a haci pregunta riba es- 
akinan”. 


Wyatt-Ras a tuma nota alabez di de- 
claracion di fraccion di MEP den prensa, 
kendenan porcierto e dianan a bolbe 
aparece na reunion, despues di siman- 
nan cobrando placa di pueblo sin traha, 
y cu awor diripente kier haci Imsan un 
hospital, mientras cu henter ora nan ta 
keha cu no tin placa, tin mega debe y cu 
ta contra di tur cos. 

Wyatt-Ras ta contento si di tende cu 
despues di un aña cu Comision di Salud 
a bishita Imsan, unda MEP a briya cu su 
ausencia, awor nan a core bay Imsan y 
awor diripiente si nan ta di acuerdo pa 
haci Imsan un Centro Oncologico. 
Wyatt-Ras a sigui bisa cu e ta contento cu 
porfin Evelyn su wowo a habri y ta mira 
cu Imsan por bira un Centro Oncologico. 
Riba pregunta di miembro di prensa si ta 
realistico cu MEP ta bisa cu Imsan lo mes- 
ter bira Hospital, Wyatt-Ras ta contesta 
cu e facilidad tin espacio unda por haci 
cierto operacion, p.e. di wowo y ta brinda 
opvang poli-clinico. 

P’e por bira un Hospital ta necesario 
basta inversion. Cu e por bira un Centro 
Oncologico si t’e posibilidad cu mester 
traha riba dje. Pero Evelyn Wever Croes, 
kende ta populista y den desesperacion 
ta purba gaña pueblo keriendo cu nos 
hendenan ta bobo, pero nos hendenan ta 
culto y critico. 

“Pasobra di un banda e señora aki cu 
kier ser re-eligi den su partido, ta keha di 
mega debe y bisa cu tur cos ta medida y 
diripente bisa cu e kier hospital tur parti 
di Aruba”. 

Wyatt-Ras ta haya cu Imsan den e proceso 
di renobacion di hospital lo por bay haci 
cierto operacion y a lo largo desaroya e 
instituto aki na un Centro Oncologico den 
cooperacion cu Baptist Health di Florida. 
Sigur a lo largo por logra mas p’e centro 
aki pa nos pueblo di pariba. 

Segun Wyatt-Ras malesanan cronico, 
bao di cual cancer presion halto y prob- 
lemanan cardiovascular, ta aumentano 
y nos tin cu keda inverti den prevencion, 
banda di combati e malesanan aki. 

E hecho cu Evelyn Wever-Croes kier 
traha edificio tur caminda na Aruba no 
ta cuadra cu realidad. 

Mundialmente y na Aruba ta dirigi riba 
e cuido di eerste lijn. Pacientenan tin cu 
ser yuda dor di dokternan di cas y nan 
asistentenan pa por preveni comienso y 
avance di malesanan cronico. 

CITGO a firma MoU cu Aruba 


AYERA tardi Minister 
Mike de Meza, titular di 
Asunto Economico, Comu- 
nicacion, Energia y Medio 
Ambiente, hunto cu colega 
Minister Paul Croes, La- 
bor, a haci un bishita n’e 
oficinanan di CITGO na 
Houston. 

Duranta e encuentro Min- 
ister Mike de Meza a firma 
un Memorandum of Un- 
derstanding den nomber 
di Gobierno di Aruba cu e 
compania Mericano CIT- 
GO. Asina tambe a tuma e 
prome paso p’e posibel re- 
habilitacion di e refineria 
na Aruba. 

E MoU aki ta habri ca- 
minda pa cuminsa haci 
e estudionan tecnico y 
economico pa posible par- 
ticipacion di CITGO den 
operacion di e refineria. 

Dialuna mainta a sali pa 
Houston un delegacion 
encabesa pa Minister Mike 
de Meza. Como parti di 
delegacion tambe a biaha 
Minister di Asunto Social 
y Labor, drs. Paul Croes, 
como tambe consehero- 
nan riba tereno legal, en- 
ergetico y economico. 
Minister Mike de Meza a 
cuminsa combersacionan 
cu CITGO for di cumin- 
samento di a aña aki y a 
topa cu ehecutivonan di e 
compania personalmente. 
E mandatario a splica cu 
loke ta sigui despues di e 
firmamento di e MoU ta 
un periodo di hopi activi- 
dad, di negociacion, evalu- 
acionnan y investigacion. 

Asina cu e MoU ta firma 
CITGO lo cuminsa man- 
da diferente delegacion 
Aruba pa haci e compa- 


nia petrolero Mericano 
su “due diligence”, con- 
sistiendo di evaluacionnan 
detaya di tur e aspectonan 
tecnico y economico di e 
refineria na San Nicolas. 
Durante e periodo di nego- 
ciacion a haña asistencia 
di Ministerio di Asunto 
Exterior di Hulanda, nan 
expertonan, como tambe 
nos partnernan strategico 
riba sostenibilidad. 
Ademas semper a mantene 
Valero al tanto di tur desa- 


royo rond di e refineria y 
naturalmente e compania 
lo ta parti di e proceso aki 
tambe. 

E MoU aki ta un resultado 
concreto di e empeñonan 
cu Gobierno di Aruba ta 
hibando for di algun aña. 

Minister de Meza, aunke 
cauteloso, a expresa su 
mes na un forma positivo 
riba e desaroyonan. Si den 
caso cu yega na un acu- 
erdo di CITGO, no lo por ta 


papiando di un contract di 
por lo menos 20 aña. 

Un beneficio grandi, Min- 
ister de Meza a remarca, 
ta cu CITGO tin aceso na 
crudo y ta un compania 
profesional y internacio- 
nalmente conoci y respeta 
den e mundo petrolero. 

E mandatario a splica cu 
e compania aki tin e tres 
factornan cu ta necesario 
pa un bon desaroyo di e 
refineria, esta experiencia, 
expertisio y e aceso na 


crudo. 

Minister Mike de Meza a 
subraya cu e periodo nos 
dilanti lo ta uno di evalu- 
acion intensivo. Sinem- 
bargo ambos mandatario 
presente na Houston ta 
sumamente contento cu 
e paso aki y ta spera cu 
e trabounan nos dilanti 
lo conclui di un manera 
satisfactorio pa pueblo di 
Aruba, en particular e parti 
p’ariba di nos isla. 


Interne-vacature voor ambtenaren werkzaam voor land Aruba!! 
gemotiveerde 

Groepsleiders (40uur) 


voor ons project Begeleid Kamer Bewonen. 
De vacature is uitsluitend bedoeld voor 
overplaatsing binnen de overheidH 


De functie-inhoud: 

Binnen een semi residentiéle 
setting jongeren die in 
aanraking zijn gekomen met 
justitie begeleiden. Als 
groepsleider ben je 
verantwoordelijk voor de 
coordinatie van activiteiten en 
processen aangaande het 
totale hulpverleningsproces 
aan de jongeren. 





Wat verwachten wij: 

Een teamplayer met een 
flexibele en zelfstandige 
werkhouding. 

Bereid tot het werken op 
onregelmatige tijden en in de 
weekenden. 

Ruime ervaring en kennis van 
cliéntengroep met complexe 
problematiek. 

Goed organiseren, werkt 
planmatig en gestructureerd, 
verdiept je graag in de 
doelgroep en bent in staat 
met hen mee te denken. 

Een afgeronde HBO-opleiding 
(SPH/ MWD) ofMBOmet 
relevant werkervaring met de 
doelgroep. 

Omgaan met conflicten en 
spanningsmomenten. 

In bezit zijn van rijbewijs B. 


We bieden 

Een afwisselende en 
uitdagende functie met veel 
eigen verantwoordelijkheid. 
De kans om ervaring op te 
doen bij de cliéntengroep in 
zeer uiteenlopende zin, zoals 
de zorg, het onderwijs en 
bedrijfswereld. 


Graag zouden wij op korte 
termijn met u in contact 
komen. Telefonische 
inlichtingen kunnen 
ingewonnen worden hij 
Dhr. G.S.G. Geggie of 
mevr. S. Pemberton, 
5821496/5822491. 
Schriftelijke sollicitaties met 
CV kunnen tot en met 
1 oktober 2015 worden 
ingediend bij het bureau van 
de stichting, Caya Ernesto 
Petronia 21C 
of per Email: 

reclasseringaua@hotmail.com 



gB Ministerie van Justitie 







8 


AWEMainta Diaranson, 23 September 2015 


Fraccion di MEP a bishifa area di hofel 

Ta espanteso 
pa mira cen 
Gebierne a 
laga marca 
delaster un 
lugar pa pene 
parkeermeter 

FRACCIONdiMEP e siman aki a bishita e area di hotel 
high rise. Nan tabata tin dos meta cu e bishta aki. 

E prome tabata pa expresa nan preocupacion pa cu e 
inseguridad cu tin den e area di hotel. Ta mescos cu e 
Gobierno aki no ta ni worry, pasobra nan no ta hasiendo 
nada. 

Den fin di siman atrobe un atraco grandi a tuma lugar 
den un hoyeria banda di hotelnan cu a laga turistanan 
tur spanta. Ki dia e Gobierno aki ta realisa cu e propa- 
ganda aki lo caba cu turismo. 

MEP su solucion ta cu mester tin mas Polis den e area 
aki, mas Polis riba caya. Polis mas orienta riba turismo, 
sin cu bo ta nota cu nan tey, pero nan tey si y ta vigila 
tur cos y tene e area sigur. 

E Gobierno aki su prioridadnan totalmente ekiboca a 
pone cu placa ta bai den cabay blauw, en bes di uniform 
blauw riba caya. 

Placa ta bai den un caretera berde, en bes di un pais 
trankil y sigur. 

E di dos meta di e bishita tabata pa mira e plannan di 
Gobierno pa bin cu parkeermeter den e area tambe. 
Tabata espantoso pa mira con Gobierno a laga marca 
delaster un lugar pa pone parkeermeter. Awor cu nan 
ta cabando cu centro di Playa, awor nan kier bay caba 
cu e area di hotel tambe? 

E Gobierno aki no ta parse di ta planifica, esey ta e 
problema mas grandi cu especialmente empleadonan 
tin den e area. 

No cu nan ta nenga di paga, pero mester ta algo husto 
si, y e mester wordo bon planea, bon studia, p’e no caba 
cu e poco movecion di hende cu tin eybanda. 

E Parlamentarionan di MEP, manera nan a anuncia, lo 
no ta den sala di Parlamento pa reunionnan regular, 
pero lo ta den pueblo pa mira y scucha kico ta pasando. 
Nan a combersa cu varios persona cu ta traha den e area, 
y tambe cu turista pa scucha di nan mes, con nan ta mira 
e situacionnan aki. 




FERTEC N.V. 

AIRCONDITION & REFRIGERATION 

'^Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air con(iitioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 


Tv 


SEER up to 25.00 

S( URCE 

Home Energy System 

New generation of 
inverter minisplit 


The Only Inverter Central 
Unit with 

Solar Panel Connection 

—f 


LENNOX 


T 



Scotsman 

k»Syrt»mf 

OOOO 

PrODIGLJ 

EARTH, WIND & FIRE Experieni 


ROBERTA GAMBARINI 


MAITE HONTELE 


i^eropuerto Internacional 

Reina Beatrix 

ARUBA AIRPORT AUTHORITY N.V. 




^lnselAir 


RENAISSANCE' 

ARUBA RESORT & CASINO 


^oftware 


PRE-SALE $55,- :: DOOR PRICE $70,- 

VIP -TABLE / COCKTAIL TABLE: ORDER ONLINE OR CALL 5880211 


DOWNLOAD 
THE APP! 


■—f JazM Festival 

MJAruba 

SEPTEMBER 

25 & 26. 2015 


MIKE STERN BAND 


ROY HARGROVES RH FACTOR 


SATURDAY -SEPTEMBER 26 


3 STAGES, ART GALLERY 
FOODCOURTWITH8 
DIFFEREISTT RESTAURAISTTS 


Aruba 


\RIBBEANSEAJAZZ.COM ...AND MANY MORE TBA 

THEMARKETATALHAMBRA • DE PALM TOURS DESKS • REDSAILSPO^S 


TICKETS AVAILABLE AT: 

SUPERFOOD • PLAZA BOOKSHOP • VALERO O’STAD • VALERO ESSOVILLE 


Segun Lider di MEP Evelyn Wever-Croes: 

CAFT la duna Mike Eman erde pa hisa e BBO, 
y Mike Eman a cere subi avien alrebe 

Mike Eman o demostro un bioha mos cu e no por cu presion mos 


EVELYN Wever-Croes: Ora bo sinta pensa 
kico Mike Eman ta hasiendo den ultimo si- 
mannan bo ta realisa, cu ya e no ta trahando 
pa Aruba mas. Ariba custia y placa di pueblo, 
Mike Eman ta profilando su mes y trahando un 
nomber intemacional pa su mes. Esaki pasobra 
Mike Eman tambe ta conciente cu su tempo 
den politica ta pasando y cu aki na Aruba casi 
ningun hende ta ker’e mas y cu dia e bai for 
di politica ta den exterior so e por bai traha, 
pasobra na Aruba mes su credibilidad ta sero. 
E por bai traha kizas den cualkier organisacion 
international cu por usa su fantasianan y pa- 
piamento bunita riba plataforma mundial of 
regional. Kizas pa un Carbon War Room mes, 
of hasta Hulanda lo por dune un trabou como 
embahador di Reino un caminda. 

Evelyn Wever Croes ta bisa tambe cu loke Mike 
Eman mester papia di dje mes y cu ta impor- 
tante pa tur pais e no ta papia riba dje ora e ta 
profila den exterior. Dicon e no ta conta nan 
na Hulanda cu awe su mal maneho a conduci 
cu nos debe nacional a redobla? 

Y cu Aruba tin e mesun status cu Grecia pa loke 
ta nos situacion di debe y crisis financiero. 

Cu e desempleo ta halto, enseñansa den dec- 
adensia, cuido di salud malo, y un pobresa 
halto. 

Pa no papia di nivel di criminalidad mes. Tur 
dia tin turista ta wordo horta y atraca akinan 
y nada ta wordo hasi. En corto: con malo cali- 


dad di bida a bira desde cu Mike Eman ta den 
Gobierno! 



Lider di MEP ta bisa cu a bira tempo pa de- 
senmascara Mike Eman internacionalmente 
tambe unda cu e bai, pasobra aki na Aruba 
ningun hende no ta ker’e mas. Na Hulanda. 
Na Nacionnan Uni. Na otro planeta mes si 
mester. Nos mester denuncia cu Aruba su 
Minister Presidente su cabes no ta mucho bon. 
Cu en bes di atende cu e menasa di aumento 
di BBO, e ta core subi avión pa mas di dos 
siman, gastando alrededor di 50 mil 
florin pa dia hunto cu henter su del- 
egación, incluyendo su miembro 
di prensa, anto laga Aruba pa su 
cuenta. Ta kico nos tin na un 
hende asina? Net net nada! 

A4EP fo orguyoso di su lider 

Evelyn ta 
mama, politico 
y profesional y 
t'e unico 
cu por salba 
nos pais 

DRAGON 

CD & ELECTRONICS 




^^/Valvoline. 

MQTQR QIL I 


UIMI-IIVIITED PARTS 
MORGENSTER # 12 - B TEL: 583 1001 



PARTIDO Movimiento Electoral di 
Pueblo MEP ta den su siman culminante, 
e siman den cual lo tene e CONGRESO 
2015. E Congreso aki no ta uno comun y 
coriente, sino t’e Congreso cu lo confirma 
e confiansa den liderazgo di partido. 
MEP ta un partido democratico y como tal 
prome cos a sondea dentro di miembro- 
nan si mester cambia liderazgo. 

E opinion di mayoria tabata cu mester 
continuidad, y no tin ningun motibo pa 
cambia e Lider actual, especialmente no 
den e temporada dificil cu nos pais ta 
pasando. 

Despues a sondea si tin interes den candi- 
datonan pa bira lider, pero tur candidato 
a declara cu awor nan no tin interes. 
Awor nan tur unanimamente ta sostene 
liderazgo di Evelyn Wever-Croes. 

Di acuerdo cu Statuut di partido, Glenbert 
Croes a propone na Conseho di Partido 
pa propone un nomber so na Congreso: 
di Evelyn Wever-Croes. 

E mocion aki a wordo secunda pa Luigi 
Bergen, y aproba pa henter conseho di 
partido, y despues ratifica den conseho 
di partido extra ordinario, den cual tur 
presidente y miembronan di tur districto 
tabata presente. 

Na forma unanime pues henter e famia di 
MEP a aproba pa propone na Congreso pa 
re-eligi Evelyn Wever-Croes. 


Dicon Evel)ni Wever-Croes 

Como un politico cu apenas 6 aña den 
politica, Evelyn a demostra di por domina 
e area politico. E ta trese cune e conose- 
mento y experiencia den e ramo huridico 
y di belasting, e ta trese cun’e su cono- 
semento y experiencia yudando esnan 
menos afortuna, y mas importante e ta 
un mama, y sa con pa maneha su hogar. 
Evelyn ta un hende muher fuerte cu 
conoce responsabilidad. Y p’e motibo ey 
henter partido ta confia e responsabilidad 
maximo den su man pa sigi lidera nos 
partido, y lidera nos pais. 

Solo ta sali pa nos tur 

Y finalmente diadomingo awor, lo ta asi- 
na leu. Partido MEP lo lansa e solucionnan 
pa saca Aruba for di e tempestad, for di e 
scuridad. Partido MEP lo lansa su vision 
SOLO TA SALI PA NOS TUR! Y lider di 
MEP lo elabora con MEP lo logra tur esaki. 
Tur miembro di MEP ta keda cordial- 
mente invita, y henter pueblo di Aruba 
tambe, pa presencia con democracia ta 
wordo celebra. 

Bin trempan pasobra e prome 500 person- 
anan cu registra lo ricibi regalonan masha 
bunita. Solo Ta Sali Pa Nos Tur, no falt’e. 
Diadomingo awor 27 di september, pa 4 
or di atardi na Cas di Cultura. 

Tanki Leendert 

582 0333 


Savaneta 

584 0444 




Offer is NOT valid in combination with any other Domino’s Aruba offer or promotion. 

Best Pizza Aruba N.V. reserves the right to stop the promotion at any time without prior notification. 
This offer is valid from Wednesday September 3, 2015 and ending on Tuesday October 28, 2015. 

Evelyn Wever-Croes: 

MEP kier un cenlro medico pa Paradera y Sanla Cruz 

"Nos filosoffa fa pa frese cuido medico mas cerca di e pafienf" 




PARFvAMEIVTO den su reumon di IS scptember 2015, 

Coitsiderando cu 

* Actualmcnte tur habitante di Aruba mester acudi na Eagle pa haya cuido 
medico na hospita!, cu exccpGion di c cuido cu ta wordo duna na IMSAN 


LIDER di MEP Evelyn Wever-Croes a cuminsa 
un campaña pa Paradera y Santa Cruz tambe 
haya un centro medico cu por brinda servicio- 
nan medico cu no ta complica. 

Por ehempel, tuma sanger, coy presion, sala di 
emergencia, y atende consulta cu specialista. 
Esaki ta trese cun’e hopi beneficio pasobra 
awor esnan especialmente di edad halto, ta 
pasa un caminda di cruz pa nan busca cuido 
medico. 

“Nos filosoña ta pa trese cuido medico mas 
cerca di e patient. 

Actualmente tur habitante di Aruba mester 
acudi na Eagle pa haya cuido medico na hos- 
pital, y algun por haya cuido na IMSAN na San 
Nicolas. 

Nos deseo ta pa cuido medico wordo hiba mas 
cerca di e cuidadano. N’e momentonan aki ta 
n’e dos extremonan di nos isla so cuido medico 
ta wordo duna, na San Nicolas y na Eagle, y ta 
deseable pa tin un Centro Medico mas central 
riba nos isla. 

P’e motibo ey nos a lansa e plan pa construi 
un Centro Medico den area entre Paradera y 
Santa Cruz. 

Evelyn Wever-Croes ta bisa cu durante e ul- 
timo reunion publico siman pasa diabierna, 
mi a entrega un moción den nomber di frac- 


Tnobi^ ^ 
f^a.otL& 'Tfl 6 P 

/y, d.d. J8 5C.pt XC'/5 


STATEN van ARUBA 


B'mm ym 


IngcK. ISSEPZOB 


Volgnf::J5/35/;5-/ó 


pueblo, pa scucha e dolornan di nos pueblo y 
pa busca solucion pa nan. Den Parlamento mes 
bo no por soluciona mucho cos, pasobra e pod- 
er di Parlamento a wordo pasa pa CAFT. Nos lo 
ta den Parlamento solamente pa temanan hopi 
urgente, ora cu Gobierno kier mishi cu cartera 
di e pueblo. E ora si nos lo tey, y nos lo lucha 
cu tur nos forsa pa impedi esaki. Pesey nos a 
acudi tambe diabierna ultimo, pasobra tabata 
pa trata e proyecto cuestionabel di hospital, un 
reunion cu nos mes a pidi un aña y mey pasa. 
Pero por lo demás, bo no ta haya nos sinta 
den airco ta hunga riba Facebook. Esey nos ta 
laga p’e Parlamentarionan di AVP 
cu tin miedo di cana den 
pueblo”, segun Lider 
di MEP Evelyn 
Wever-Croes. 


ción di MEP, pa urgi Gobierno pa cuminsa 
cu e preparacionnan. Ta hopi trabou mester 
hasi prome cu yega asina leew, pero e no ta 
imposibel. 

Y mas liher nos cuminsa, mas liher nos ta caba. 
Si e Gobierno aki por haya miles di miyones pa 
construi carertera, nan mester por haya poco 
placa pa construi e Centro Medico aki. E plan 
tapa mas despues sigui expande y bin cu mas 
Centro Medico riba nos isla. 

Y nos ta spera cu e mayona den Parlamento 
sostene e proposición aki. 


E reunion den cual e fracción di MEP a pre- 
senta e moción aki a wordo suspendi, y no 
a bay na votación ainda. E reunion aki a 
tuma lugar diabierna siman pasa, 18 
di september. 

Hopi a kere cu e fracción di MEP 
lo no a presenta den Parlamento, 
pero lider di MEP a splica cu 
desde e incidente di 27 augus- 
tus cu e ley di CAFT a wordo 
aproba, nan no ta den Parla- 
mento mas. 

“It is not business as usual. 

Bo no ta haya nos sinta 
den Parlamento mas ta 
hasi nada. Nos lugar ta den 


- Parlamcnlo ta haya deseable pa euido raedico wordo hiba mas ccrca di e 
cuidadano; 


- Na e moraentonan aki la na e dos extremonan di nos isla so cuido medico la 
wordo duna, y ta deseabie pa tin un Centro Medico nias centml riba nos isla 
lambc. 


Ta dkidi 

- Di urgi Minister pa cuminsa prepara pa construi tin Centro Medico dcn arca dl 
Faradera/Santa Cruz 


Y TA SlGl CU ORDEN Dl Dl A 

Kadaster 
cera parli 
mainla 

DIENST Landmeetkunde en Vastgoedregistra- 
tie, conoci como Kadaster, ta duna di conoce cu 
su balie lo ta cera pa publico solamente despues 
di merdia entrante 22 di september 2015 te cu 
25 di september 2015. Durante e periodo aki lo 
nan ta habri parti mainta so pa antende publico. 
Esaki en conexion cu e segundo fase di e proyecto 
RAKA-SYSTEEM. E balie lo ta habri bek pa publico 
segun orario normal entrante 28 di september 
2015. 

Gerencia di Dienst Landmeetkunde en Vastgoed- 
registratie ta pidi disculpa p’e inconveniencia cu 
esaki ta trece cune y ta yama su clientele danki 
p’e compreshon. 


Pa motibo di poco 
interes di su miembronan 

OPPA la cancela 
charla di dia 
27 di seplember 2015 

OPPA ta notifica su miembronan cu e charla 
‘Embehecemento Sano’ cu mester a tuma luga dia- 
domingo awo dia 27 di september, a keda cancela. 
Motibo di esaki ta e interes pober di parti di su 
miembronan. 

P'esun cu tabata kier a scucha e charla ‘Sindroma 
di Demencia y servicio di Fundacion Cas Marie’, 
OPPA ta informa cu diahuebs dia 24 di september, 
Fundacion Cas Marie lo organisa un anochi infor- 
mativo cuminsando pa 7’or di anochi. 

Durante e charla aki lo trata e importancia di ac- 
tividad y e importancia di sosten n'e famia. Riba 
diasabra 26 di september lo organisa tambe un 
koffie-morgen y opendag na Cas Marie. 

Esaki lo cuminsa for di 9’or di mainta te lor di at- 
ardi. OPPA ta spera cu su miembronan tuma bon 
nota di e cancelacion aki. 


Glenberf Croes (MEP) na Minisfer dr. Alex Schwengle 

Mi ta acepta bo reto: 
Nos ta bay 
Ministeno Publico 

Y pa Algemene Rekenkamer invesfiga hospifal 



Croes a sigui declara. 

“Bo a tapa bo wowonan pa tur iregulari- 
dad cu a sosode siendo cu full e proyecto 
di hospital tabata un gefixed. Ta pesey nos 
lo bay entrega y encamina e proceso pa 
no solamente entrega un keho oficial na 
Ministerio Publico, pero tambe un inves- 
tigacion di parti Algemene Rekenkamer 
di Aruba y Hulanda. 

Nos ta spera tambe cu Gabinete Eman 
duna cooperacion completo durante e 
investigacion. Hecho ta cu Minister dr. 
Alex Schwengle ta mesun culpabel hunto 
cu Prome Minister Mike Eman y Minister 
Benny Sevinger kendenan a firma e con- 
tract cu OHL Arellano”, Glenbert Croes 
a conclui. 


SIMAN pasa durante reunion publico re- 
laciona cu e proyecto di hospital, Minister 
dr. Alex Schwengle a reta Glenbert Croes 
publicamente pa bay Ministerio publico. 
“Awe mi kier anuncia cu mi a acepta 
su reto y conhuntamente cu e apoyo di 
fraccion MEP nos lo ta preparando docu- 
mentacion cu ta hustifica un investiga- 
cion di no solamente Ministerio Publico, 
pero tambe nos lo bay solicita Algemene 
Rekenkamer di Aruba y di Hulanda pa 
haci un investigacion completo riba e 
proceso di bidding y cu a exclui kamber- 
nan di operacion”, segun Glenbert Croes. 


Ora tende discurso di Minister Schwengle 
MEP ta lamenta cu despues di 2 aña, e ta 
bin papia e idioma aki. 

Loke MEP kier enfatisa riba dje ta cu bo 
no por kere cu ta cuestiona operariekamer 
sin haci esaki pe totalidad di proyecto. 
“Nos a adverti’e 2 aña pasa prome cu 
el a firma e proyecto cu OHL Arellano 
laga haci un investigacion independi- 
ente riba e proceso di bidding. 

Tabata obvio cu tabatin bid-fixing, 
pasobra a facilita pa laga un compa- 
nia cu no merece gana e bidding na 
un manera masha iregular. 

Awor despues di 2 aña ta 
lanta for di soño y esaki 
nifica cu bo ta mesun 
culpabel pa tur e prob- 
lemanan cu esaki por 
trece cune hunto cu 
tur e otronan cu a 
firma”, Glenbert 










14 


AWEMainta Diaranson, 23 September 2015 



E exposicion “New Light 2015” ta habri na Biblioteca 
Nacional na George Madurostraat riba dialuna, diaran- 
son y diabierna for di 8:00am pa 8:00pm y riba dia- 
mars y diahuebs for di 8:00am pa 5:00pm. 

Leo Fun a bolbe Aruba despues di 55 aña y a uni cu Dick 
Heiting, kende ta bibando aki pa 15 aña. Hunto cu un 
di tres fotografo, Robert Angela Osma, nan a or- 
ganisa e exposicion. 


Fotografo Leo Fun a presenta e 
mandatario un potret original, ya cu 

Minister Michelle 
Hooyboer-Winklaar 
a haci e shoco un 
simbolo nacional 


RECIENTEMENTE fotografo Leo Fun a bishita 
Minister Michelle Hooyboer-Winklaar na su oficina, 
pa haci entrega di un potret n’e mandatario su colec- 
cion di ilustracionnan di shoco. E titular di enseñan- 
sa a keda masha gradici p’e bunita gesto. 

Minister Michelle Hooyboer-Winklaar a comen- 
ta cu e gusta potret di shoco, el a haya diferente 
potret di e simbolo nacional regalo, pero cu sem- 
per e tin lugar pa mas. 

Leo Fun a splica cu su gesto ta un muestra di grati- 
tud na MinisterHooyboer-Winklaar pa su esfuersonan, 
for di cuminsamento te n’e ultimo firma, via di tur canal 
y finalmente Parlamento, pa haya status di proteccion 
p’e shoco y decreta e parha un simbolo nacional. 

E potret cu el a entrega ta saca den Franse Pas unda cu e 
y Dick Heiting, un di e partnernan den e exposicion, 
a topa cu e shoco. 


E potretnan di Fun y Heiting tin como tema paisa- 
he, hende y animalnan di Aruba, tanten 
cu Angela Osma ta presenta un estilo 
diferente di mira Aruba. E exposi- 
cion ta habri te cu dia 2 di oc- 
tober. 

Minister Hooyboer-Winklaar 
a splica cu Biblioteca Nacio- 
nal tin un bon espacio pa or- 
ganisa exposicionnan di arte y 
e ta encurasha e tipo di ex- 
posicionnan manera 
esun tumando lugar 
actualmente. 


Talentonan den 
arte, manera foto- 
grafia, pintura, y 
otro disciplinan- 
an ta invita pa aser- 
ca Biblioteca Nacio- 
nal pa haci uzo di 
e espacio aki tam- 
be. E sala ta na dis- 
posicion di nos comu- 
nidad di scol, instancia 
y individuonan cu kier 
mustra publico gener- 
al nan creacionnan, den 
consulta cu Biblioteca 
Nacional. 

Froccion di MEP fo opino: 

Pone e escudo oficial di Aruba bek den Parlamento 

Y logo e shoco boi sigi drumi den nofuroleso 



DURANTE un reunion publico 
siman pasa den Parlamento, lider 
di MEP Evelyn Wever-Croes a 
bolbe pidi e presidente di Parla- 
mento pa pone e escudo oficial di 
Aruba bek den Parlamento. 
Durante su duscurso e lider di 
MEP a declara cu e no por keda 
sin expresa su desgusto total y 
desaprobacion total p>e shoco den 
sala di Parlamento. 

Riba su mes segun Evelyn Wever- 
Cros, e shoco ta un bestia fasin- 
ante, cu un forma di bida particu- 
lar. Un shoco ta drumi masha hopi 
mes, y den e poco ora cu e ta lanta, 
e ta busca su victimanan. 

Nos shoconan poco poco ta wordo 
mata, pasobra Gobierno no tin un 
maneho pa cu medio ambiente ni 
conservación di naturalesa, y sho- 
conan ta den peliger di extincion. 
Pero kiko t>e señal cu bo kier duna, 
eliminando e escudo oficial di nos 
pais, y colga un shoco na su lugar? 
Segun e lider di MEP, Parlamento 
aki a duna e Presidente di Parla- 
mento su gusto ora e kier a bin 
cu un logo pa pone riba flanel y 
pen. Parlamento aki a dun’e su 
gusto ora e Presidente a insisti 
pa Parlamento tin su propio logo 
simplemente pasobra Corsou y 
Sint Maarten tin nan mesun logo. 


y pues e tambe kier uno. Fraccion 
di MEP a complase cun’e. 

“Pero hamas nos a duna e Presi- 
dente di Parlamento autoridad 
pa saca e escudo oficial di nos 
pais. Ni e comision di asuntonan 
domestico, ni e comision encarga 
cu e logo a duna e Presidente e 
autorisacion ey. 

Pues e Presidente ta actuando 


na forma ilegal dor di elimina e 
escudo oficial. 

E Presidente no ta respeta e sim- 
bolonan di libertad ni identidad. 
E ta bin di e generacion cu nunca 
a aprecia nos himno, nos bandera, 
e ta hende cu a expresa cu e tin 
rabia riba Betico Croes. Pero esey 
no ta dun’e e autoridad pa elimina 
e escudo di nos pais. 

Pesey den ultimo reunion publico 


siman pasa, mi ta ripiti nos peti- 
cion, p>e pone e escudo di Aruba 
bek, of duna nos e escudo cu el’a 
kita y e no kier pon’e bek. Pasobra 
asina cu nos tin e mayoria den 
e Parlamento aki, nos si lo pone 
e escudo di Aruba bek den sala 
di Parlamento, y nos lo manda e 
shoco ey bai sigi drumi trankil den 
naturalesa” ta palabranan di lider 
di MEP. 




JUWELENHUlEJl 


EMPEÑA Y CUMPRA ORO 


^ MESTER Dl PLACA? 


PASA Y COMPROBA PA BO MES! 


O JUWELENHU 

ORARIO iOAM - ÓPM DIALUNA TE D 


ISJE 


DIABIERNA 


ORANJESTAD WERFSIIIAAT 7 LOK, 12 TEL 508 4141 O SAN NlCOLAS B. V/D VEEN ZEPPENFELD5TRAAT 14 TEL 504 4141 

Sfudionfe Lyndon Wix duranfe TNO Arubadog no Hulondo 

hopi cos bon ta pasando 
na Aruba riba sostenibiiidad^^ 


LYNDON Wix, studiante di “Technische Natu- 
urkunde” pero trahando riba un Minor den “Sustain- 
able Energy”, falta tres aña pa finalisa su studio. Pero 
e lo desea di keda algun aña mas Hulanda pa haya 
suficiente experiencia cu cual despues e por duna su 
contribucion na Aruba rib’e tereno aki, mirando e 
vision cu Gabinete Mike Eman 11. 

"Tin hopi cos posondo no Arubo 
ribo fereno di sosfenibilidod cu 
nos no fobofo no olfuro di dje/' 


"Como sfudionfe na Hulanda bo 
fa lesa de bes en cuondo loke 
fa pasando na Arubo pero e 
evenfonan aki fa hopi bon po sa 
kico realmenfe fa pasondo. Mi 
a haya hopi imporfanfe loke fa 
pasando na Arubo cu fa ofrece 
hopi oporfunidad na nos hobennon 
cu fa sfudiando den e ramo di 
sosfenibilidad." 


e hoben studiante a bisa durante e TNO Arubadag cu 
a tuma luga siman pasa na Hulanda. 

TNO a tene un dia di informacion pa pone tur Aru- 
biano eynan na altura di loke ta nan vision y e meta 
pa cual pa nan a establece nan mes na Aruba: 

5aida Aruba desaroya un otro pilar economico, 
esun di conocemento. 

Wix, despues di finalisa su Bachelor lo sigui pa su 
master den “Sustainable Energy”, tabatin comentario 
positivo di e TNO Arubadag, ya cu el a haya hopi in- 
formacion y bista di loke ta pasando na Aruba. 


Mirando tur e desaroyonan rib’e tereno aki, sigur e 
lo kier duna su contribucion na su pais cu su cono- 
cemento. Pesey despues di finalisa su bachelor, e ta 
sigui pa su Master y djey traha algun aña pa acumula 
experiencia cual e kier hiba pa Aruba. 

"Mi kier inverfi mi conocemenfo 
na Arubo^ esey fa mi pois. 

Mi kier confribui cu mi 
conocemenfo n'e plannan 
cu Aruba fin pa energio 
alfernafivo/' 



Wix a duna di conoce. 


E ta kere cu e direccion di sostenibilidad ta algo 
nobo y ta un parti dificil di e estudionan, pero e 
por wordo compara cu e decada di 80 ora cu hopi 
hoben a cuminsa studia den e ramo di ICT (Informa- 
cion, Comunicacion y Tecnologia). Pesey e ta kere 
cu a lo largo mundo lo bay draai rond di energia 
alternativa, sigur pa aki 30 aña esey lo ta domina. 


"Ta bon pa inverti bo tempo 
den esaki awor y hobennan 
mester wordo stimula pa drenta 
e ramo aki." 




El a presencia e presentacion di Prome Minis- 
ter Mike Eman y a haya informacion pero 
tambe “a stimula nos pa sigui den e direc- 
cion aki,” Wix a duna di conoce. 


Servicio pa 
Comunidad 


inta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: Paradera N.V. 
Pariba di Brug: San Luoas N.V. 


Dokter na Warda 


Pabou di Brug: 
Pariba di Brug: Wever 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int1 Airport. 524-2424 

Serlimar. 584-5080 

Arugas. 585-1198 

Guarda Costa.913 

AD Patres. 584-2299 

Aurora. 588-6699 

The Olive Tree. 582-0000 

Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 

RECIENTEMENTE Federacion di 
Ciclismo Arubano, AWB a haya un invitacion 
for di Federacion di Ciclismo di Puerto Rico 
pa asisti na un evento di Mountain Bike 
regional, e asina yama Elite Caribbean 
Championship Mountain Bike, cu lo tuma 
lugar na San Juan, Puerto Rico. 

Dia 25 di september proximo e evento aki 
lo inicia, mientras cu Aruba lo participa cu 
dos atleta masculino y un atleta femenino. 


E atletanan masculino lo ta Jose Maduro, 
kende lo competi den e categoria Elite 
Men, mientras cu e hoben Tim Hekman lo 
representa Aruba den e categoria di Junior 
Men. 

Pa loke t’e atleta femenino esaki lo ta Sandra 
Postma, kende lo competi pa Aruba den e 
categoria di Elite Woman. 

Como coach lo biaha cu e delegacion e 
conocido Aldrich Maduro. Mester bisa cu 
e atletanan di Mountain Bike ta den pleno 
preparacion pa cu e evento aki y nos tin sigur 
cu nan lo representa Aruba dignamente na 
Puerto Rico. 

Ya pa varios aña nos atletanan di BMX a representa Aruba 
den diferente campeonato grandi rond mundo. 

E atletanan Soekandar y Flanders a competi den e 
Weganan Sur Americano pa Aruba na Santiago de Chile 
unda ambos a yega e gran final. 

Recientemente e coredor Soekandar a competi den e 
Weganan Panamericano 2015 na Toronto, Canada. 


Federacion di Ciclismo, seccion BMX hunto cu coach 
Pedro Estaba ta trahando duro cu nos atletanan hoben 
unda ta biaha cu nan p’asina nan atende camponan 
di entrenamento y tambe competi lo mas hopi cu ta 
posibel den exterior, esaki pa gana mas experencia. 
Esaki sigur ta un sacrificio, pero tambe un muestra di 
disciplina y dedicacion p’asina logra realisa e metanan 
poni. 


PACASI un siman largo, nos atletanan elite den e deporte 
di BMX, esta Zaythiel Soekandar y Feddison Flanders 
hunto cu coach Pedro Estabalo a permanece na Rock Hill, 
South Carolina na Merca, unda e atletanan Soekandar 
y Flanders lo competi den e 2015 UCI BMX Supercross 
World Cup Finals. 

Durante dos dia largo, mas cu 200 coredor profesional di 
bike cross procedente di 25 pais lo bataya p’e tres mihor 
puestonan disponibel. 

N’e careda aki e atletanan por acumula pa yega n’e 
clasificacion Olimpico di otro aña na Rio de Janeiro, 
Brasil. 

Playoff Heineken di Aruba Softball Bond a continua 

Aruba Bank Lady Tigers ta 
bounce bek y la empata e 
serie 1-1 vs Eagles 


PLAYOFF Heineken Femenino AA di Aruba Softball Bond dedica na 
baluartenan Marianella Danies y Ramiro Lopez a inicia diasabra ultimo 
riba veld di Kudawecha. 

Den weganan di diasabra tanto Tanki Leendert Pico Bello a gana 
Jaguars y Eagles a derota Aruba Bank Lady Tigers 9-8 unda ambos a 
pika ariba den e serie di best out of (3) 1-0. 

Pa su mañan diadomingo merdia Aruba Bank Lady Tigers a bin todo 
por todo pa un victoria. Aruba Bank Lady Tigers kende tabata lomba 
contra muraya a bin diadomingo decidido pa empata e serie. 

Aruba Bank Lady Tigers a sali brabo desde promer inning y a percura 
pa gana Eagles 8-1 mediante un knockout pa empata e serie. 

Aruba Bank Lady Tigers 8 careda, 8 hit, 2 error. Eagles 1 careda, 4 hit, 
4 error. Rudlyn Ras a bay henter e ruta y na un manera dominante a 
sa di pone e victoria riba su nomber. 

Gilda James ta resulta pitcher perdedor ricibiendo relevo di Giandra 
Thiel den di tres entrada. Mihor bateadornan pa Aruba Bank Lady 
Tigers ta Rudlyn Ras aportando na su propio causa di 3-2, Mandy 
Angela 1-1, Riangela Flanegin y Jennifer Chirino ambos di 2-1. 

Pa Eagles a destaca na plato Shardea Croes di 2-2, Aria James di 2-1. 
Asina e serie entre Aruba Bank Lady Tigers y Eagles a empata 1-1. 
Weganan lo tuma lugar diabierna awor 7pm na Pos Chiquito. Ambos 
partido diabierna lo ta weganan desisivo. Pa 7pm Jaguars Vitamin 
Water vs Tanki Leendert Pico Bello. Ganador lo avansa y perdedor di 
e wega aki lo despidi di campeonato. 

Pa 9pm Aruba Bank Lady Tigers lo enfrenta Eagles tambe den un wega 
desisivo pa waak ken ta bay sinta warda como sub campeon y perdedor 
lo inicia un serie nobo contra e ganador di Jaguars vs Tanki Leendert. 
Pues diabierna awor Parke di Pos Chiquito lo tembla cu 2 tremendo 
partido femenino. Softball den pleno desaroyo. 


Aruba Judo Bond lo organisa 

competencici di {udo 
na Eagle Club 


DESPUES di un exitoso evento 
en conexion cu e celebracion di nos 
Dia Nacional Himno y Bandera na 
maart ultimo dilanti di e parkeo na 
Palm Beach, Federacion di Judo, lo 
organisa un evento similar pero e 
biaha aki na Eagle Club na Playa di 
6or pa lOor di anochi. 

E evento lo ta diasabra awor 25 di 
september. 

Un bes mas e participacion lo bay 
ta grandi unda ta spera riba 100 
atleta, mientras lo bay tin combate 
den e categorianan 1-2-3, cadet. 


junior y senior. 

Mester bisa cu na Aruba tin 5 
club di judo den e districto di 
Tanki Leendert, Noord, Sta Cruz, 
Savaneta y San Nicolas y tur lo ta 
presente riba e dia aki. 

Den pasado Aruba a conoce varios 
representacion Olimpico manera 
Fiderd Vis, Javier Wanga y Jaymy 
Mata, atletanan elite renombra. 

E interes ta creciendo bou di mas 
mucha, y den e ultimo añanan, 
varios scolnan di judo a conoce un 
atendencia aceptabel. 

























Digicel ta "all out" cu recaudacion di fondo pa Special Olympics 

Wega di e veteranonan La Fama 
Rincon y Dakota Starzz 

Opening game: Special Olympics U11 vs Dakota U11 


DIA 3 di october proximo ta tuma 
luga un tremendo wega di futbol 
veterano entre La Fama Rincon di 
Boneiro y Dakota Starzz di Aruba. 
E wega ta un iniciativa di La Fama 
Rincon cu lo ta di bishita na Aruba 
pa algun dia y a bin cu e idea 
di e wega amistoso combina cu 
recaudacion di fondo pa Special 
Olympics Aruba. 

Digicel, for di su entrada den 
e mercado di Aruba ta un di e 
sostenedonan principal y amigo 
fiel di Special Olympics Aruba. 
Tur caminda cu e atletanan ta - 


sea ta den torneo of participando 
na caminata - e empleadonan 
di Digicel ta presente pa anima 
nan. Digicel como compania 
internacionalmente ta hunga un 
rol grandi como sostenedonan 
di e organisacionnan di Special 
Olympics den tur nan mercadonan. 

Asina tambe, den e actividad 
fenomenal riba dia 3 di october, 
Digicel ta presente y ta duna e 
apoyo na e atletanan di Special 
Olympics futbol team LFll y e 
hobennan di Dakota U11, kende ta 
riba programa p’e “opening game”. 


E ekipo di Special Olympics a logra 
e di cinco luga n’e ultimo World 
Games cu a tuma luga algun luna 
pasa na Merca. 

E anochi di futbol ta cuminsa pa 
5’or di atardi y ta caba pa lOor 
di anochi. E trofero a wordo treci 
Aruba caba pa representantenan di 
La Fama Rincon y preparacionnan 
ta bayendo hopi bon. A acerca 
Rincon Boys pa duna un toke 
special n’e anochi y di biaha a ricibi 
un “SF’ di e banda cu a bisa di ta 
hopi contento y orguyoso pa por 
contribui gratis n’e evento. 
Digicel ta invita tur amante di 


futbol y sostenedonan di Special 
Olympics pa contribui n’e evento. 
Entrada ta solamente 5 florin 
pa persona y ta un donacion 
directamente pa Special Olympics 
Aruba. 

E evento aki ta sirbi tambe como e 
“kick off ’ di e serie di recaudacion 
di fondo p’e participacion di 
Special Olympics Aruba na World 
Games cu ta tuma luga aki cuater 
aña. Special Olympics Aruba ta 
gradici La Fama Rincon y Dakota 
Starzz di curazon p’e bunita gesto 
aki. 


Ajedrez 

Resultado 
di rond 4, 
y pairing 
pa rond 5 
di Torneo 
Kiwanis Palm 
Beach 2015 


SIMAN pasa, a tuma lugar e di 4 buelta di 
torneo di ajedrez “Kiwanis Palm Beach 2015”. 
Na prome borchi, Maria Diaz a empata cu 
Mark Bueno, Jose Pesqueira a gana di Randy 
Tromp, Octavio Croes a gana di Daniel Diaz, 
Enrique Jacopucci a perde di Angelo Diaz, 
Monica Bremo a haya su punto regala dor cu 
su contrincante Ramon Mas no a showup y 
Sebastian Torres a perde di e nos hungador 
mas hoben Brian Diaz. 

Despues di 4 rond, Jose Pesqueira y Mark 
Bueno ta na cabes cu 3 punto for di 4 wega. 
Despues ta sigui cu 2V2 punto, Maria Diaz, 


Angelo Franken y Octavio Croes. Diahuebs 
awor dia 24 di september, tin e siguiente 
weganan riba schedule. Octavio Croes contra 
Jose Pesqueira; Mark Bueno contra Angelo 
Franken; Randy Tromp contra Maria Diaz; 
Brian Diaz contra Monica Bremo; Daniel Diaz 
contra Enrique Jacopucci y Sebastian Torres 
contra Alvin Howell. 

E weganan ta start pa 8or di anochi en punto. 
Avisa bo contrincante na tempo si bo no por 
bin. Waitingtime ta 30 minuut. Si bo yega 
después di 30 minuut cu e weganan a start, bo 
a perde pa default. 

Hoitienage na 
3 hungador 
difutbol 
veterano 40+ 


CAMPEONATO2015di40+ diFEDEVETA awordo 
dedica na 3 hungador, Esta Rocky Petrocchi di Tanki 
Leendert Bufalos, Kenneth Simon di Dakota Starzz y 
Clyde Roga di Barcelona 



Rogelio "Rocky " 
Petrocchi 


Rocky naci na Aruba, 16 September 1972 a cuminsa 
hunga futbol cu su 14 aña p’e team RCTL cual team 
despues a bira JTL. 

Rocky su posicion riba veld semper tabata links buiten. 
Rocky a yuda su team JTL dos biaha pa por a bai den 
division di honor danki na su links di oro. Despues di un 
lesion na rudia Rocky a keda 6 aña sin hunga futbol. Te 
cu na aña 2008 cu JTL a forma su team di veterano 35 + 
cual Rocky ta formando parti di dje te ainda. 

Tambe Rocky ta hungando p’e team di JTL 40+ pa dos 
aña caba. 



Mario Xlyde" 
Roga 


Clyde un persona y deportista disiplina 
y ehemplar. For di un edad bastante 
hoben Clyde hunto cu su tata Maiky Roga 
tabata bay veld di Winston pa scop bala. 
Clyde tabata gusta hunga tanto baseball 
como futbol. Den ambos deporte Clyde 
a destaca hopi mes. Na varios ocacion 


su persona a yega di forma parti 
den seleccion y representa Aruba 
den tanto baseball como futbol. 
Clyde a cuminsa hunga futbol cu 
su 8 aña den e ekipo di Atlantico 
deportivo na Sta Cruz cu tabata 
wordo entrena pa Feliz Geerman 
RIP Y Wim Flanegin RIP. Cu su 17 
aña Clyde a debuta den e fuerte 
ekipo di Estrella, asina tambe a logra 
conkista diferente campionnan 
di Aruba cu e Naranjadanan di 
Sta Cruz. Despues di algun aña 
hungando cu Estrella Clyde mester 
a bay Hulanda pa sigi cu su studio. 
Ora cu Clyde a termina su estudio el 
a bin bek y a sigui hunga algun aña 
mas cu Estrella y despues a bolbe 
bek cu Atlantico Deportivo pa varios 
añanan mas. Den e campionatonan 
di FEDVETA Clyde a hunga pa 
Teachers United y tambe Barcelona. 
Clyde ta conoci pa tin un character 
fuerte, pero cu hopi diciplina y 
respet. 

Clyde ta hunga football cu amor 
y dedicacion. Actualmente Clyde ta 
eherciendo e profeshon di maestro di scol 
y tambe den su tempo liber ta instructor 
di baseball den e organisacion di Blue 
Marlins asina aportando n’e hubentud 
di Aruba. 



Kennetb 
Robert Simon 


Naci na Aruba, 28 december 1965, 
cariñosamente yama “Kenito”, cu apenas 
7 aña a imigra pa Hulanda. 

Aunke su pasion den deporte semper 
tabata futbol, Kenito a participa prome 
den judo y korfbal. Cu 16 aña Kenito a 


disidi di cuminsa hunga futbol pa un 
team amateur AVC La Primiera, na 
Almelo Hulanda. Pero cu 19 aña el 
a drenta militaire dienst y a cuminsa 
cu formacion militair na Nijmegen, 
eynan nan a scout e pa team NEC 
Nijmegen, pero e no a alcansa e 
tryout. Despues di drenta Marine y 
nabega, den e momento ey futbol a 
bira solamente un pasatempo. Na 
aña 1990 Kenito a regresa su pais 
natal, aki su tata Robby Simon un 
gran portero di Dakota den pasado, 
a pidie pa bai train cu Dakota, aki 
bou maneho di Louis Richardson, 
Dakota a tume cu man habri. 
Kenito a wordo selecta y a hunga 
p’e seleccion di Aruba na aña 1991. 
Na 1994 el a retira como hungador 
activo, pa hinca mas tempo den su 
carera na Atlantis Submarines. 

Na 1997 el a bay hunga bek e biaha aki pa 
Aparicio Stars y2001 a cuminsa su carrera 
di hungador veterano cu F.C. Roma den 
35+ , actualmente e ta forma parti di 
Dakota Starzz 40+. 










Playoff Heineken Femenino di Aruba Softball Bond a continua 

Jaguars Vitamin Water ta baha 
rabia riba Tanlci Leendert Pico 
Bello y ta empata e serie 1-1 



PLAYOFF Heineken Femenino fast pitch di 
Aruba Softball Bond dedica na baluartenan 
Marianella Danies y Ramiro Lopez a continua 
diadomingo riba veld di Kudawecha. 

E dia anterioir esta diasabra Tanki Leendert 
Pico Bello a knockout Jaguars 15-3 p’asina 
tuma ventaha den e serie di best out of (3). 
Diadomingo sinenbargo e muchanan di 
Rayborn Didder esta Jaguars Vitamin Water 
a baha por la goma pa empata e serie. Jaguars 
ta blankea Tanki Leendert 7-0 y mediante un 
knockout oficial ta empata e serie 1-1. 
Jaguars Vitamin Water 7 careda, 9 hit, 1 
error. Tanki Leendert Pico Bello 0 careda, 3 


hit, 4 error. Melissah Daniel tabata skerpi 
riba monticulo y ta bay ful e ruta pa pone e 
victoria riba su nomber. Rubia Ras tambe ta 
bay completo pero mester conforma su mes 
cu e derota. 

Mihor bateadornan pa Jaguars ta Jennysela 
Tromp 3-2, Ludmila Geerman, Melissah Daniel 
y Zulaika Peña tur a bay di 2-1. 

Pa Tanki Leendert Pico Bello a luci na plato 
Franzine Flanegin, Jeritza Ras y Emileen Kock 
kendenan a bay di 2-1. Asina Jaguars ta empata 
e serie di best out of (3) 1-1 y ta forsa un wega 
desisivo. 


Diabierna awor pa 7pm na veldnan na Pos 
Chiquito Jaguasr Vitamin Water lo enfrenta 
Tanki Leendert Pico Bello den un wega di 
un pa tera y un pa lama. Perdedor lo despidi 
di playoff y lo bisa ayo na campeonato 2015 
mientras e ganador lo lo continua. 

Pa 9pm tambe lo bay tin un otro wega desisivo 
cual serie tambe ta empata na 1-1 y aki Eagles 
lo hunga vs Aruba Bank Lady Tigers pa defini 
kende ta pasa como sub campeon y bay drumi 
warda su contricante mientras e perdedor lo 
inicia un serie nobo di (3) wega vs e ganador 
di Jaguars y Tanki Leendert. Fast pitch den 
pleno desaroyo. 


Trahador ta haya 
piano den cura di 
negoshi 

CENTRAL a manda Polis dialuna 08.23, na L.G.Smith 
Blvd pa un algo haya den cura. Eynan e muher K. ta bisa 
cu mainta, el a haya un piano Yamaha den e cura di e 
oficina di abogado Van Eps Kunnen. Polis a tuma e piano 
y a hibe Warda di Polis. 


Habitanlenan ta haya molester 
di hendenan sespechese 

ASISTENCIA di Polis a wordo pidi dialuna 01.17, na un cas den Comanchestraat pa 
un persona sospechoso. Eynan e muher S. ta bisa cu tabatin dos mucha homber para 
den su cura banda di su auto. Hunto cu S., Polis a controla den e cura y becindario, 
pero no a haya nada particular. Polis a bise p’e pone su auto den garashi. Un rato 
despues un bisiña di e cas a yama Polis y a bisa cu e dos muchanan supuestamente 
ta den Caya Kiviti riba un bisicleta. El a duna descripcion di e muchanan y a bisa 
cu nan a disparce den Weverstraat. Polis a controla den becindario, pero no a topa 
cu nada particular. 


Homber ta sigui 
pidi limesna 


ASISTENCIA di Polis a wordo pidi dialuna 
16.25, na Huan Zhan unda e conoci di 
husticia A.F. ta pidi limosna. Eynan Polis a 
papia cune y a core cune for di e sitio. Segun 
e trahador, scual’e y mande for di e sitio. 


Polis a papia cu un trahador. F. ta molestia e 
clientenan y ta pidi placa y cu e no haya placa 
e ta menasa e clientenan cu e ta destrui nan 
auto. E trahador ta bisa cu tur dia e mester 
papia cu F. E caso tin atencion di Polis. 

Evelyn Wever-Croes y 
Xiemara Ruiz-Maduro a 
bishila Dominicus College 


MANERA anuncia Parlamentarionan 
di MEP, en bes di sinta den Parlamento, 
ta bishita institutonan pa haya 
informacion. 

Den e cuadro aki dos Parlamentario 
di MEP a bishita Directora di Sint 
Dominicus College, Juffrouw Caroline. 
Parlamentarionan Evelyn Wever-Croes 
y Xiomara Ruiz-Maduro kier a scucha 
pa nan mes kico t>e retonan cu e scol ta 
enfrenta. 

A papia cu cabesante di scol, Juffrouw 
Caroline tocante e situacion di trafico 
hopi insigur rib>e parkeerplaats 
dilanti e scol, algo cu por empeora si 
e parkeerplaats di Postkantoor tambe 
haya parkeermeter. 

Tambe asuntonan di e contenido di 
enseñansa y di e edificio. 


En bista cu Sint Dominicus College ta 
cumpliendo 100 aña, e Parlamentarionan 
di MEP a hiba un treat di cupcakes cu e 
logo di e scol. 

“Ami tambe ta un ex alumno di 
Dominicus College, y ta un honor pami 
t’ey bek awor. Nos lo hib>e informacion 
cu nos a haya bek den nos fraccion pa 
traha rib>e problemanan cu a wordo 
señala”, Xiomara Ruiz-Maduro a duna 
di conoce. 

“Mi a keda hopi satisfecho cu e bishita, 
y e informacion cu nos a ricibi. Nos 
ta preparando p>e presupuesto 2016, 
y pesey nos ta purba haya mas tanto 
informacion posible p>e momento cu 
e ley ey yega den Parlamento”, lider 
di MEP Evelyn Wever-Croes a duna di 
conoce. 




Comision di Mayor ta bira hopi activo 

Filomena College 
Mavo ta conta cu 
sosten total di e 
mayornan 


E AÑA escolar nobo 2015 - 2016 a inicia y 
sigur e tin su retonan cu ne, mirando cu scol 
no ta dispone di fondo necesario pa por brinda 
e alumnonan tur cos. E temperatura na Aruba 
no ta uno di mas faborabel, specialmente den 
e oranan di merdia. 

Desde cu e aña escolar aki a cuminsa, Filomena 
College Mavo a haci un peticion na cualkier 
compania/mayor/instancia pa yuda resolve 
e problema di airco, incluyendo mantencion. 
Danki Dios cu e peticion a haya oido y riba 


diasabra y diadomingo ultimo, 1 mayor 
conhuntamente cu 2 amistad di bon curason, 
a bin pa duna 22 airco servicio. 

Esaki sigur ta un gran alivio pa scol, ya cu e 
airconan tabatin mester di un servicio urgente. 
Banda di esaki e mayor tambe a cumpra 
algun cortina, pa yuda 1 airco traha miho cu 
ta haya ayudo di algun fan, cu e docentenan 
mes a cumpra. E klasnan cu falta airco ainda, 
awo ta conta cu cortina y fan, p’asina brinda 
e alumnonan un clima mas faborabel pa 
concentra, haci les y siña. 


Finalmente e mayor a regala un airco inverter 
di 18.000 btu, p’e lokaal 12, cu den vakantie 
a horta e airconan y tabata draai solamente 
riba fan. 

Henter e famia grandi di Filomena College 
Mavo ta masha gradici p’e bunita gesto aki y 
sigur ta di aplaudi e apoyo cu nos scol y nos 
alumnonan ta ricibi di nos mayornan como 
tambe comunidad, p’asina conhuntamente 
educa nos hobennan tocante kico ta 
responsabilidad social. 

Un buki financia pa Romar Trading 

Museo Arqueologico 
Nacional Aruba lo 
prosonta su mas 
rociento publicacion 
na Musoo del Oro 
na Bogota 


DIARANZON dia 30 di september venidero, 
Museo Arqueologico Nacional Aruba hunto 
cu Romar Trading y cu sosten di Aruba 
Tourism Authority Colombia y Ministerio 
di Turismo, Transporte, Sector Primario y 
Cultura lo presenta e buki ‘El mar cimarron’ 
di e antropologo Weildler Guerra Curvelo den 
auditorio di e ‘Museo del Oro’ na Bogota. 

Tabata na 2011 durante un bishita cu Museo a 
companja Promer Minister, Mike Eman, pa hasi 
un bishita n’e poblacion Wayuu di e Guajira 
Colombiano, cu a sera conoci cu antropologo 
Weildler Guerra kende ta Gerente di e Sucursal 
di Banco de la Republica na Riohacha y ta un 
miembro di e comunidad Wayuu. 

Museo a intercambia masha hopi dato y 
informacion cientifico cu e antropologo y 
e.o. a tuma nota di un manuscrito cu e tabata 
trahando riba dj’e. 

Durante bishita di Dr. Guerra na Aruba na 2012 
el a tene un charla basa rib’e manuscrito aki, 
cu ta trata e relacion entre e Wayuu y e lama 
cu ta rondona su teritorionan. 

E rikeza y novedad di e informacion y su balor 
pa investigacionnan di Museo mes, como 
tambe pa tur otronan cu ta hasi investigacion 
rib’e origen y pasado Amerindio di Caribe, 
a resulta mesora den un peticion n’e autor 
pa Museo publica e manuscrito den e serie 


‘Publications of the National 
Archaeological Museum of 
Aruba’. 

Cu un sosten financiero 
unico y substancial di 
Romar Trading a produci 
un buki sumamente 
bunita cu ta di gran balor 
como documentacion di 
conocemento y tradicion di 
un di e unico poblacionnan 
Indian, cu a sobrevivi desde 
Pre-historia te awor. 

Como balor agrega, 
pasobra el a ser edita y 
ta ser publica pa un institucion cientifico 
den region, e informacion aki ta accesibel pa 
tur cientifico cu ta trahando den e area aki 
awendia. 

Hefe di departmento cientifico di Museo, drs. 
Raymundo Dijkhoff tabata encarga cu edicion 
di e contenido cientifico di e buki. E hecho cu 
e publicacion ta encera un forma innovativo di 
investigacion lo ta atractivo pa principalmente 
e partnernan Europeo di Museo. 

Ta un honor pa Museo Arqueologico y pa Aruba 
cu un museo di renombre mundial manera e 
Museo del Oro na Bogota ta habri su porta 


pa presenta 

e publicacion aki oficialmente na publico 
cientifico mundial. 

Ademas e presentacion ta un ‘exposure’ 
enorme pa Aruba den e mercadonan turistico 
mas afluente na Colombia. Mas cu claro lo 
presenta e buki aki na Aruba tambe den e 
simannan nos dilanti. 

Museo Arqueologico ta gradici inmensamente 
Sr. Milton Harms di Romar Trading, e autor 
Weildler Guerra, e productora ehecutiva di e 
publicacion sra. Maria Teresa Madariaga y tur 
otro partner. Un pabien na tur cu a kere den e 
proyecto y cu a traha duro pa logra esaki. 

Vacuna di griep 2015-2016 ta riba mercado 

Mas lihe bo vacuna, mas protegi bo ta 



E VACUNANAN prepara 
specialmente pa preveni griep ta 
riba mercado local, specialmente 
p’e temporada 2015/2016. Griep 
ta wordo ocasiona dor di un 
virus conoci como e virus di griep 
(influencia virus). 

Ora cu un persona cu ta infecta 
cu griep, tosa, druppel chikito ta 
zweef den aire cu ta contene e 
virus di griep. 

Ora bo hala rosea bo por wordo 
infecta. Ta dura un of dos dia 
prome cu un persona sinti malo 
pero turestempo e por sigui 
infecta otronan. Asina cu e griep 
manifesta, e prome cos cu e 
persona ta cuminsa sinti ta un 
tremendo dolor di cabes, dolor di 
musculo y despues keintura. 

Tin biaha esaki ta compaña pa 
un tosamento seco y dolor di 
garganta. Normalmente e persona 
ta bira bon den 3 pa 5 dia pero ta 
sigui sinti cansa pa 1 of 2 siman. 

Kico por haci contra griep? 
Griep por wordo evita dor di 
tuma un vacuna contra griep. E 
vacuna di griep ta sali un biaha 
pa aña y mester wordo receta dor 
di un dokter. E vacuna ta proteha 
pa henter un aña pero ta traha 
solamente preventivo, kiermen si 
bo tin un griep caba e no ta cur’e. 
Griep no ta verkoud. Den boca di 
pueblo, asina cu un hende no sinti 
bon, tin e tendencia di bisa cu ta 
“griep”. No ta tur e “griepnan” aki 
ta griep ocasiona dor di e virus di 


griep. Verkoud, buikgriep (diarea) 
y otro malesanan ocasiona dor 
di diferente otro virusnan no ta 
wordo evita uzando e vacuna 
contra griep. 

Tur aña tin diferente griep. Tur 
temporada di winter, n’e paisnan 
cu tin winter, un porcentahe halto 
di e populacion ta haya griep. Dor 
cu nos isla ta wordo frecuenta dor 
di turista, nan ta trece e griep aki y 
expone nos na dje. E virus di griep 
tin diferente variante cu ta cambia 
constantemente. P’e motibo aki 
tur aña un vacuna nobo ta sali. 

Vacuna di griep ta yuda bo 
resistencia? 

Rond mundo e diferente tiponan 
di griep ta wordo investiga pa por 
anticipa cual t’e virus cu lo ta esun 
cu lo ta presente e aña ey. Basa 
rib’e estudionan aki, e vacuna ta 
wordo traha tur aña. E vacuna ta 
consisti di pidanan di e diferente 
virusnan morto corta chikito. 

Ora cu e curpa humano wordo 
inyecta cu esaki e ta reacciona 
trahando anti-stof contra e virus. 
Si e virus ataca, e anti-stof cu e 
curpa a traha ta ataca y elimina 
e virus. 

Anti stof nan cu e curpa a traha ta 
ataca y elimina e virus. E vacuna 
di griep no por ocasiona griep, 
pasobra e no ta consisti di virus 
bibo sino morto. Ta tuma e curpa 
mas of menos dos siman pa crea e 
anti stof nan. Den e dos simannan 
aki bo por wordo infecta dor di e 


virus y haya griep. 

E vacuna contra griep ta ^oida 
evita griep? 

Si, e vacuna di griep ta 89% 
efectivo pa evita di haya griep. 
P’e otro 11% e vacuna ta yuda p’e 
sintomanan no ta asina fuerte. 
Tambe e vacuna ta minimalisa e 
posibilidadnan di complicacion 
causa dor di griep. 

Corda si, cu e vacuna no ta ^mda 
contra verkoud of otro tipo di 
virus. 

E vacuna contra griep ta sigur? 

Si, e vacuna ta safe dor cu e ta 
consisti di virus morto riba cual 
e curpa ta reacciona trahando 
anti-stof nan pa bringa e griep. 
E vacuna ta wordo bon tolera y 
e reaccion mas frecuente ta cu e 
cuero caminda a tuma e inyeccion 
ta bira un tiki sensitivo y cora. 
Esaki normalmente ta kita dentro 
di 24 ora. 

Ken ta core mas riesgo? 

Aunke cu tur hende por haya 
griep tin cierto grupo di hende en 
particular cu ta wordo considera cu 
pa nan haya griep ta mas peligroso 
y ta consehabel pa tuma e vacuna. 
Esakinan ta inclui pashentnan di 
curason, pashentnan cu problema 
di pulmon (manera asthma, 
bronkitis etc.), diabeticonan, 
pashentnan cu problema di nier, 
personanan cu pa motibo di 
edad tin un salud delicado of 


personanan cu nan resistencia ta 
abou. E personanan aki mester 
consulta semper cu nan dokter 
tocante di e vacuna. 

Si bo no ta un pashent di curason, 
pulmon, nier of diabetico of cu 
resistencia abou, e vacuna no ta 
un necesidad medico. Toch ta 
consehabel den algun caso pa 
tuma e vacuna. 

Por ehempel, si bo tin mas cu 65 aña 
of si bo responsabilidad na trabou 
ta pidi pa bo ta ausente menos 
posibel of si bo ta constantemente 
den contacto cu hopi hende. Si 
bo ta haya cu bo tin e necesidad 
di wordo vacuna, consulta cu bo 
dokter di cas. 

Mucha por wordo vacuna contra 
griep? 

Si, mucha for di 6 luna por wordo 
vacuna contra griep. Ta bon pa 
check esaki cu un pediatra. 

Na Merca autoridadnan ta conseha 
esunnan cu ta wordo considera di 
ta den e grupo di riesgo pa vacuna 
lo mas tempran posibel. 

Na Hulanda tur dokter di cas 
sistematicamente ta yama tur 
pashent di 65 aña pariba, pa nan 
ricibi e vacuna contra griep. Ta 
wordo calcula cu na Hulanda so, 
un averahe di 2000 hende ta muri 
y 20 pa 30,000 hende ta wordo 
hospitalisa cu griep pa aña. 
Mescos cu na mayoria pais na 
mundo, na Aruba e vacuna di 
griep ta obtenibel via di botica, 
solamente cu receta di dokter. 

Presidente di AWB, 
Juelle Thode lo alende 
congreso di UCI na 
Richmond, Merca 



DIA 25 di september proximo lo tuma lugar na Richmond, 
Virginia e campeonato mundial di ciclismo organisa dor di 
Federacion Mundial di Ciclismo, UCI. 

Durante di e campeonato mundial, e federacion ta 
probecha di e oportunidad di organisa e congreso anual 
pa tur su miembronan rond mundo. 

Contrario n’e añanan anterior, e aña aki si Aruba 
Wielerbond lo ta presente n’e asamblea representa pa su 
Presidente, Juelle Thode. 

Un asamblea anual di un federacion mundial di deporte ta 
hopi importante y mester ser atendi pa nos representantenan 
maximo di cada federacion deportivo, esaki pa un tin 
continuacion positivo cu lo yuda na engrandece e desaroyo 
di e deporte den su totalidad. 

Durante e asamblea di UCI lo presenta e relatonan anual, 
lo eligi un directiva nobo, lo duna meritonan, mientras 
lo papia y discuti riba diferente topico cu tin di haber cu 
e deportenan cu ta cay bou di UCI cu ta ciclismo di ruta, 
mountain bike y BMX. 

Asina tin mucho mas informacion cu lo wordo duna rond 
di e desaroyo di e tres deportenan aki. Federacion di 
AWB mes lo purba establece contact mas estrecho cu e 
federacion Mericano di ciclismo pa mira si por tin un posibel 
trahamento hunto entre ambos pais. 


Xpresa bo mes 

Pa: H.W. 

Tin hustificacion pa 
Pa r keermeters? 


AWOR cu personal di diferente departamento a reclama cu nan tin cu parkeer 
leu di nan trabou, e esencia di duna e pueblo un parkeer plaats mas serca pa 
haci compras pa paga e salario di e trahador a bay perdi. 

Si un cliente tin cu cana 10 minut p’e yega unda e tin cu haci compras, ya caba el 
a perde 1/2 ora di su derecho pa parkeer. AruPark a kita un cantidad di parkeer- 
vakken riba e parkeer plaats di ex-Texas dor di verf nan geel, e distancia ideal pa 
un cliente por cana pa bay haci compra den caya grandi tambe e parkeerplaats 
di Schelpstraat mis un tiro anto e personal ta usa ruimte ey pa 8 ora tanto bal 
traha parkeer pa comoda cliente???? 

E introducion di parkeermeters ta na prome lugar yuda Arubus financieramente 
p’asina alivia e presupuesto di Aruba. Di dos ta p’e cliente haya mas aceso pa 
haci compra den Playa, pero awor a para bira cu e personal di oficina y personal 
di tiendanan, ambtenaarnan ta wordu previlegia cu e parkeerruimte serca di 
nan lessenaar anto mihor a gasta e placa ey pa yuda nos grandinan. 


Commision Santana Savaneta 
Sagrado Curason ta recorda 

Registracion pa 
santana na Savaneta 
ta habri 


NA CUMINSAMENTO di 2011 Comision Santana 
Savaneta (CSS) a numera tur graf den santana di 
Savaneta. Durante 2011 CSS a tene reunionnan di 
informacion y tambe dianan special di registracion 
riba diasabra y diadomingo specialmente p’esnan cu 
no tabata por bin registra durante siman. 

Tur e fechanan di registracion a wordo anuncia tanto 
den corantnan como na misa di Savaneta, Pos Chiquito 
y Brazil. Nos a sigui cu e peticion pa registracion tambe 
na 2012 te cu 2014. 

Nos di CSS ta hasi un apelacion fuerte y urgente na tur 
parokianonan cu tin nan ser keri dera den santana di 
Savaneta y cu no a registra ainda cu e ultimo fecha pa 
registra ta 31 di december 2015. Despues di e fecha aki 
tur esnan cu no a registra lo perde derecho di uso di e 
bocanan menciona. 


Bay wak na X-Texas, Elleboogstraat. parking banda di Corte den Emanstraat; 
e punto mas cardinal p’e cliente ta mas serca di caya grandi. 

Huzga pa bo mes y ripara e ta bal la pena tur e trabou p’e nessesidad pa pone 
parkeermeters? 


Alavez nos kier a recorda tur representante pa pasa paga 
nan contibucion atrasa mas pronto posibel. 

Nos oficina ta situa na Pastorie di Savaneta y ta habri 
tur dialuna y diahuebs entre 6:00 pm pa 8:00 pm 

Unfuersitvof Amba 


Ruell Ethelberl 
Wesler a gradua na 
Facultad Huridico di 
Universidad di Aruba 


RIBA dialuna, 21 di september 2015 a gradua na 
Facultad Huridico di Universidad di Aruba, sr. Ruell 
Ethelbert Wester. E la defende su tesis cu tin como titulo: 
“Geslachtsverandering en officiéle registratie” 

Comision di examen a consisti di: mr. M.C.J.M. Gielen, 
Prof. dr., R.de Groot y mr. J.M.A.M. Ponsioen. 
Universidad di Aruba ta felicita sr.Wester cu su logro. 


Fofoti 
Tours ta 
lansa 
sistema di 
wifi den su 
busnan 


FOFOTI Tours and Transfers ta lansando 
su sistema nobo di WiFi den e siman di 21 
di september, 2015. Tur e busnan lo ofrece 
e servicio di free wifi pa pasaheronan por 
keda conecta, mientras nan ta den bus. 
Pasaheronan ariba bus di Fofoti Tours 
and Transfers por check email, conecta y 
comparti riba rednan social, caba trabounan 
of djis keda informa cu noticianan actual. 

“Nos ta sumamente contento di por 
introduci e servicio aki na nos clientenan y 
asina brindandonan un mihor experiencia 
riba nos busnan,” sra. Sharlise Croes, 
Managing Director di e compania ta 
subraya. “Nos ta celebrando nos prome 
lustro na november y ta preparando 
diferente sorpresa pa nos clientenan 
local y internacional. P’asina bisa danki 
p’e apoyo y aporte na nos compania cu 
orguyosamente ta carga nomber di un 
icono grandi di Aruba, nos mata di Fofoti”. 



ONBOARD 


info@fofoti.conn 

principal y instrumento cultural pa siña na Aruba. 
E cuestion di idioma den educacion y sociedad 
di Aruba tin un historia largo pa loke ta trata 
preocupacion, pregunta, critica , posicion y 
propuesta den relacion cu uzo di idioma y 
planificacion linguistico na Aruba. 

Drs. Joyce Pereira, un di e oradonan principal, a 
elabora un poco mas tocante e tema aki. 

Drs. Thodé a comenta cu e structura di organizacion 
di IPA tambe tabata parti di e reforma. Tabatin 
cambio den structura di management y e 
departamentonan. E papel di docente na IPA tambe 
a cambia. Mayoria di e elementonan nobo cu a 
introduci den e plan di estudio tabata basa riba un 
vision cu ainda ta vigente awendia, 25 aña despues. 
A introduci por ehempel Pasantia Internacional 
como parti di un programa di 20 siman 
multidisciplinario integral for di un perspectiva 
multicultural. A introduci un proyecto social 
como parti di examen, den cua e estudiantenan 
ta bira consciente di e proyectonan comunitario, 
como parti di e meta di e responsabilidad civico 
di e maestro. Tambe a introduci e maestro como 
investigador, y investigacion den plan di estudio. 
Importancia di arte a haya reconocimento y forma 
un parti importante di e plan de estudio describi 
den e estudio di Lydia Emerencia. Segun drs. Thodé 
e demanda pa servicio di IPA a bira mas grandi. 
Tabatin mester di mas specialidad di estudio 
manera: Spaño, Ingles, Papiamento, Geografia, 
Historia y Educacion Fisico y Master in Special 
Educational Needs. 


DIABIERNA dia 18 di 
september 2015 Instituto 
Pedagogico Arubano (IPA) a 
celebra apertura oficial di aña 
academico 2015-2016. 

E apertura a marca e comienso 
oficial caminda a presenta e 
plannan innovativo y ambicion 
extraordinario di e instituto p’e aña nobo. 

Alabes a reflexiona rib’e reto y logronan di e aña 
anterior. E aña aki e celebracion tabata extra special 
mirando cu IPA ta celebra su di 25 aña formando 
maestro pa enseñansa di Aruba. 

Durante e apertura directora general, drs. Ava 
Thodé, a presenta e tema di IPA su aña academico 
cu ta den cuadro di e celebracion di 25 aña. 

Den su discurso drs. Thodé a trata e historia di 
IPA, reflexiona rib’e logronan di IPA den e ultimo 
25 añanan y comparti su vision pa IPA p’e añanan 
binidero. 


Drs. Thodé a conta cu e estudio di maestro pa 
enseñansa primario tabata ofreci 46 aña pasa dor 
di Arubaanse Pedagogische Academie (APA). 

A funda IPA na 1990 y asina e instituto a reemplasa 
APA. Durante e 25 añanan IPA a conoce varios 
desaroyo. 

Segun drs. Thodé a desaroya un curiculo nobo 
cu tabata completamente diseña na Aruba mes 
introduciendo asina un concepto educativo nobo 
tocante duna les y siña. E curiculo aki lo a prepara 
e studiante pa bira un agente social y uno cu ta 
trece innovacion den enseñansa realisando asina 
un reforma educacional na Aruba. E diseñadornan 
a tene cuenta cu e aspecto socio cultural di Aruba. 
Mientrastanto IPA huntu cu Departamento di 
Enseñansa y Labor y SIMAR a cuminsa cu e 
discusion tocante idioma. IPA a posiciona su mes 
di un manera explicito tocante idioma mediante 
un conferencia grandi tocante idioma dunando 
Papiamento e reconocimento como e medio 


Thodé a termina su discurso bisando cu refo: 
educativo sostenibel ta dificil y cu e condi' 
mester ta na luga pa un cambio siste 
y sostenibel. Traha hunto cu tur partn 
importancia. Mirando e cambionan tecr 
mundial cu ta tuma luga nos ta realisa c 
nos tin un caminda largo di innovacion pa 
cumpli cu e demanda di nos educacion sos 
Necesidad di nos muchanan ta cambia y t; 
conocemento pa medio di tecnologia avansc 
lanta den un mundo dinamico cu ta constan 
den cambio. Por ultimo drs. Thodé a ag 
durante 25 aña IPA a implementa can 
necesario pa prepara nos muchanan y stud 
siglo 21. IPA lo sigui desaroya su mes pa si 
nivel di nos educacion na Aruba. 


P’e ocacion special aki nos tabatin do; 
principal cu a comparti nan experencia di 
na IPA cu esnan presente. Drs. Joyce P( 
papia tocante idioma den enseñansa y drs 
Kuiperdal a papia tocante e calidad di ma( 
Banda di esaki tabatin presentacionnan di d 


Na aña 2013 IPA a ricibi e seyo di cal 
Nederlands Vlaams Accreditatie Organisa 
nifica cu IPA su calidad ta comparabel cu e s 
internacional den enseñansa. 

Actualmente IPA ta forma parti di diferente f 
nacional y intemacional entre otro Scol mult 
The Healthy School, conscious discipli 
council of children project (kinderraad), ] 
Kompas y UNICARIB. Drs. 




















idad di grupo di studiante di IPA cu tabata sumamente 
tie cu ta placentero di mira. IPA su prome graduadonan di 
tandard aña 1994 tambe a duna un tremendo presentacion 
cu a cay na agrado di tur presente. 

jroyecto 

ilingual, A otorga certificado di Propedeuse na 34 studiante 
ine, the di Estudio pa maestro di enseñansa primario y na 
Maestro 19 studiante di e estudio di Hulandes cu a termina 
e prome aña di nan estudio cu exito. 

Ademas di esaki a introduci cinco docente nobo 
rmacion cu lo forma parti di e ekipo dinamico di IPA cual 
cionnan ta drs. Franklyn Carolina, drs. Magaly Felipa, Olga 
imatico van Bochove, drs. Gyseth Nuesh y Gerardo Figaroa. 
er ta di Adedicaunpartidieanochipahonraehubilarionan 
lologico di IPA. E aña aki IPA tin diferente colega cu a 
u ainda haci sea 5, 10, 15 y te hasta 20 aña trahando 
cana pa incansabelmente pa IPA: Erich Genser 5 aña, drs. 
:tenibel. Jennifer Warner 5 aña, drs. Olivia Groeneveldt 
a adkeri 10 aña, Roke Hoen MSc. 10 aña, drs. Mirscha 
1 . Nan ta Winterdal 10 aña, drs. Earl Euson 15 aña, drs. Kees 
temente de Jong 20 aña y drs. Mervine Kock 20 aña. 

;rega cu Tambe a despedi di colega drs. Diana Goedhoop cu 
ibionan a yega e bunita edad di pensioen. 
iante pa 

gui hisa E anochi a termina den un ambiente festivo cu 
Massive Brassband . IPA ta gradici tur studiante, 
docente, personal di sosten y invitado cu tabata 
s orado presente rib’e anochi aki y cu a forma parti di e 
i 25 aña apertura oficial di aña academico di e instituto. 
ereira a IPA ta spera cu e aña academico aki por ta uno 
5. Ingrid yen di logro y positivismo y ta desea e comunidad 
;stro. completo di IPA y enseñansa en general hopi exito 
liferente den aña academico 2015-2016. 

Den nomber di SAR Prinses Laurentien a entrega 
certificaco na partner di Missing Chapter Foundation 

E di tres fase di 
Kids Council a keda 
cencretisa 

Un programa ta uni scolnan y comercio di Aruba 


“MISSING Chapter Foundation” bao 
direccion di Su Altesa Real, Prinses 
Laurentien, hunto cu representante di 
UNICEF a introduci e di prome “chapter” 
di e programa cu ta uni scolnan y comercio/ 
turismo diAruba. 

Recientemente e di tres fase di Kids Council 
a keda concretisa na unda a bishita e scolnan 
cu lo inicia den e pilot program pa entrega 
e certificado di participacion y a reuni cu e 
hoteleronan y tambe AHATA y ATA. 
Despues cu na april a introduci e programa 
pa uni studiantenan cu comercio, esta 
Turismo, a base di un programa creativo 
na unda ta forma un “Kids Council” cu ta 
consisti di hobennan cu ideanan fresco y 
dunando esaki un problema pa soluciona 
durante un periodo di 6 luna di tempo. 
Den e di tres fase, diferente dilemanan lo 
wordo presenta n’e muchanan. 

E dilemanan a wordo describi p’e diferente 
hotelnan. Colegio Arubano t’e prome scol 
cu ta inicia e aña e council bao direccion di 
e dinamica Juffrouw Chikito de Veer. 
Mientras cu Aruba Tourism Authority t’e 
prome compania cu a firma pa 3 aña pa 
Raad van Kinderen. La Cabana Beach 
Resort t’e prome partner cu a presenta un 
problematica na un “Conseho di Mucha” pa 
haya ideanan fresco pa cu su solucion. 
Gerente general di e hotel, Joe Naijar a 
splica cu La Cabana ta brinda sosten na 
cualkier iniciativa cu ta dirigi na stimula e 
mente y spirito di nos muchanan pa pensa 
tocante e retonan cu tin den nos sociedad. 
La Cabana ta hopi contento di tin e 
oportunidad pa presenta e pregunta tocante 
“Healthy Lifestyles” y traha cu e hobennan 
y haya nan punto di bista “crystal creative” 
y intuitivo/creativo den un “framework”cu 
por hiba na custumbernan y un bida mas 


saludabel pa nan asociadonan. 

E adaptacion di un Healthy Lifestyle lo 
no keda n’e asociadonan so, como cu 
nan ta comparti nan custumbernan y 
adaptacionnan cu nan famia y amigonan y 
pues lo tin un impacto ainda mas grandi cu 
e comunidad di e hotel so. 

E oficina di Kids Council lo ta ubica den 
Aruba Investment Bank. Gerente di AIB sr, 
Frendsel Giel ta sumamente orguyoso di 
por tabata cede di e prome reunion di Kids 
Gouncil na Aruba na aña 2013, tempo cu 
Editorial Charuba a presenta e bukinan na 
papiamento di Prinses Laurentien titula 
mr Finney”. 

Na 2013 a cuminsa papia cu prinses 
Laurentien tocante establece un asina yama 
Kids Council aki tambe. 

Awor cu hopi orguyo na 2016 Aruba 
Investment Bank tambe ta participa den 
e programa y lo conoce nan Kids Council. 
“Ta un placer pa tin e project coordinator 
Mirla Passchier hunto cu nos aki na AIB” 
Frendsel Giel a enfatisa. 

E kwartiermaker y iniciador di e proyecto, 
sra Alice van Romondt ta un bon conoci di AIB 
desde hopi aña y a realisa diferente proyecto 
hunto cu AIB tambe riba tereno cultural. 
Pa Aruba esaki ta un formula fantastico na 
unda ta trece e importancia di nos Turismo 
den klasnan cu ta bira parti di extra- 
curriculum y hunto ta yega na solucionnan 
y ideanan importante pa desaroyo di nos 
turismo. E voz di e hobennan lo conta! 
Na Aruba companianan cu t’e “Founding 
Fathers” ta Divi Resorts, Renaissance 
Hotels, Amsterdam Manor, La Cabana 
Resorts y hunto cu Aruba T ourism Authority 
y AHATA lo yega na complementacion di e 
programa envolviendo hobennan entre 11 
pa 14 aña di edad. 




Registra awo! 

Manda bo e-mail na 
noticia@awemainta.com 

Empleadonan di RBC 
Royal Bank a participa 
den Aruba Reef Care 
Projecl 2015 


DIADOMINGO ultimo, dia 20 di september, Aruba Reef 
Care Project a tuma luga y un biaha mas un grupo grandi 
di empleado di RBC a forma parti di e clean up aki rond di 
Aruba. RBC su empleadonan a crea dos grupo den cual un 
grupo a hasi e area di De Mill limpi y e otro grupo a hasi e 
area di Arashi. 

RBC, como un di e sponsornan principal, ta orguyoso di 
por forma parti di e proyecto grandi aki pa conscientisa 
nos pueblo tocante nos medio ambiente y pa proteha e bida 
maritimo di Aruba. Dor di haci un donacion anual na Aruba 
Reef Care Project y alavez dor di participa activamente cu 
su empleadonan, RBC ta yuda pa Aruba Reef Care por sigui 
cu e bon trabow pa nos isla. 


Keoyman la cenlenle 
di conlribui cu 
maleriai p'e prome 
edicion di TEDxAruba 


TED.COM ta un plataforma global pa ideanan valioso 
pa comparti. TEDx t’e nomber pa un evento di TED cu ta 
organiza independientemente, di cual pa prome biaha 
ta wordo organiza na Aruba. TEDxAruba, un encuentro 
unico den nos comunidad cu lo inspira y informa riba 
tur nivel di sosteniblidad. Un plataforma cu ta atrae 
personanan den e areanan di Tecnologia, Educacion 
y Diseño cu e proposito pa comparti nan conceptonan 
sostenibel cu Aruba y mundo completo. 

Kooyman ta contento di por contribui cu materiaal 
pa crea e prome Tnnovation Lab’ cu lo contribui 
como un expo area na TEDxAruba, unda compania of 
organisacionnan por demostra nan tecnologia, producto 
of idea di mas inovativo. Nos ta invita comunidad di 
Aruba pa tuma e oportunidad pa ta presente n’e evento 
di TEDxAruba, awe 23 di september pa 6or di atardi. Pa 
mas informacion bishita: www.texaruba.com 



Benjarr 


lUM BRAND 
rANDlNG Q.UALIT 

Chris Romero di MEP: 

Evelyn Wever- 
Croes Fe persena 
adecua pa lidera 
MEP y Pais Aruba 



DIADOMINGO 27 di augustus 2015 tin e Congreso di partido 
MEP, caminda cu sra. Evelyn Wever-Croes lo wordo aclama como 
Lider di partido. 

E decision aki ta uno cu nos tur como candidato, pero tambe 
lidernan di bario y directiva di partido MEP ta para su tras, segun 
Chris Romero. 

MEP ta un partido democratico y semper a cana e proceso 
democratico aki. N>e momentonan aki nos pais tin mester di un 
lider cu tin e conocemento, e capacidad y e amor p>e pueblo di 
Aruba, p’asina pone e hende central un bes mas. 

Sra Evelyn Wever-Croes sigur tin tur e conocemento y experiencia 
necesario rib>e tereno financiero y fiscal, p’asina resolve e 
problemanan financiero actual di nos pais. 

E ta un persona corecto, integro, pero tambe a demostra cu e tin 
oido p>esnan mas vulnerabel den nos comunidad. 

Chris Romero ta bisa cu na 2009 mi tawata tin e placer di a conoce 
Evelyn Wever-Croes na momento cu el’a subi lista, y awor pa mi 
ta un placer di por traha cune casi tur dia pa mas cu dos aña caba. 
E ta un persona hopi liher den pensamento y un persona cu ta traha 
hopi duro pa hiba su pais y su partido dilanti. 

Ser Llider di MEP no ta nada facil pasobra nos tin votadornan hopi 
critico, sea cu nos ta den Gobierno of oposicion. Esey ta pone cu 
pa ta lider di MEP ta un reto hopi grandi y bo mester tin e curashi 
y determinacion pa wanta tur e criticanan cu bo ta haya como 
Lider di MEP. 

E ideologia di nos partido ta social democrata y nos ideologia di tin 
e hende central ta lo mas importante den liderazgo di nos partido. 
Sra. Evelyn Wever-Croes ta un dama fuerte y sigur tin e hende 
central den su vision como lider. Mi ta convenci cu nos lider lo lidera 
nos partido manera debe ser, y lo hiba nos partido na un victoria 
n’e proximo eleccion. Sra. Evelyn Wever-Croes a demostra cu e tin 
e amor pa su trabou, y e determinacion pa cambia e rumbo di nos 
pais pa uno positivo. 

Mi persona ta sostene sra. Evelyn Wever-Croes como lider di partido 
MEP y p’asina e guia nos como e partido ganador den e proximo 
eleccion. A yega e ora pa Solo Sali pa un y tur rib’e pida baranca 
aki, ta e conclusion di Chris Romero. 

DENKI tereno cu bo ta desaroya 
bo mes, bo mester tin cierto 
caracteristicanan cu ta relevante 
pa bo por cumpli. Si nos papia 
di liderazgo di un partido - fuera 
di e cualidadnan necesario pa 
por cumpli cu bo funcion, bo 
mester tin e cualidadnan superior 
cu lo guia bo den e proceso pa 
dirigi bo partido. Aki mi por 
papia di honestidad, sinceridad, 
transparencia y sin duda bo mester 


tin amor p’e causa y pa bo pueblo. 
Condicion necesario pa bo por sinti 
e sentimentonan di bo pueblo. E 
sensibilidad aki ta esun cu ta haci 
nos Lider Evelyn Wever-Croes 
Grandi. 

Sin duda, un dama educa, cu 
amor pa su famia, su amigonan, 
su coleganan y algo cu ta midi 
responsabilidad y compromiso di 
un persona t’e amor pa su yiunan 


Di acuerdo cu Gerrit Croes di MEP: 

Evelyn Wever-Croes, 
nos Lider lo t'e solucion 
cu Aruba mester n'e 
momento aki pa sali for 
di e scuridad 


y su famia. Manera bo ta stima 
y dedica na bo famia, bo yiunan 
y bo coleganan, asina mes e lo 
refleha den e compromiso pa cu 
bo pueblo y bo siguidoman. Si bo 
puntra mi riba liderazgo di MEP, 
mi lo bisa bo categoricamente cu 
actualmente y pa hopi aña mas 
nos lo no mira un persona asina 
dedica, comprometi y cu un 
amor inmenso pa cu e pueblo aki 
y dispuesto pa traha dia y anochi 
(manera e ta haciendo caba) pa 
logra trece bienestar y un mihor 
futuro pa cada un di e personanan 
cu ta biba rib’e pida baranca aki cu 
yama Aruba. 

Nos partido MEP lo sigui bao 
liderazgo di sra. Evelyn Wever- 
Croes, p’asina nos garantisa bon 
gobernacion y transparencia den 
ehecucion di tur proyecto cu lo 
beneficia henter nos pueblo. 
Awe, den tur e turbulencia y 


mal maneho financiero crea p’e 
Gobierno na mando, no tin mihor 
candidato pa soluciona y trece 
alivio n’esnan mas vulnerable den 
nos sociedad. 

Evelyn como candidato, como 
Parlamentario y como lider a 
mustra su capacidad y cualidadnan 
pa bira e promer muher cu lo 
ocupa e puesto di Promer Minister 
di pais Aruba. Como abogado 
y como fiscal di belasting mi ta 
sigur cu e lo sa di hiba nos isla na 
un siguiente nivel, na unda nos 
finanza lo mira un solucion, nos 
economia lo florece y nos pueblo 
lo haña alivio pa tur e caos crea di 
mala fe p’e actual Promer Minister 
y su Gobierno. 

Evelyn Wever-Croes, nos lider 
lo t’e solucion cu Aruba mester 
n’e momento aki pa sali for di e 
scuridad. Solo Ta Sali Pa Nos Tur! 


Drs. Mervin Wyatt-Ras: 

Comision di Asunto Social y Salud a reuni cu 
studiantenan di Universidad di Aruba tocante 
e ley di centronan di cuido di mucha 

DRS. MERVIN Wyatt-Ras ta informa encuanto cuido y guia di nos muchanan y e Ta interesante pa keda den contacto cu nos 
cu diamars miembronan di comision ley cu ta reglamenta Centronan di Mucha hobennan en especial esnan cu ta studiando 
parlamentario encarga cu Asunto Social, di cu pronto lo mester drenta Parlamento pa Asunto Social, Presidente di e comision a 
Famia, Nos Grandinan y Salubridad Publico ser trata. trese padilanti. 

a reuni cu studiantenan di Universidad di e Ademas a duna un splicacion di e tarea di E invitacion tey pa ora e studiantenan aki 
di 4 aña di Estudionan Social. Parlamento y tambe a discuti encuanto e cu pronto lo finalisa nan estudio por haci un 

Hunto cu nan docente, sra. Roslyn Kock, nan concepto di Ley di nos Codigo Civil pa cual presentacion na Parlamento encuanto nan 
a haci diferente pregunta na miembronan di ta den espera di contesta di Gobierno p’e ser proyectonan entre otro di investigacion di 
Parlamento y a surgi un discucion interesante trata den reunion publico di Parlamento. centronan di cuido di nos muchanan. 

Seguridad 
den Trafico 
cenlral den e 
di 2 seminario 
"PrevenlNow!" 



DIARAZON 14 di october 2015, ENNIA un bes 
mas ta organisa pa di dos biaha su PreventNow! 
Seminar na Aruba cu ta complementamente gratis. 
Den Aruba Renaissance Hotel expertonan local y di 
Hulanda lo comparti nan conocemento y experencia 
riba tereno di (in) seguridad den trafico y indica den 
forma concreto con Aruba for di seno di Gobierno 
y di comercio por mehora su seguridad den trafico 
fuertemente. 

Personanan particular como companianan, un bes 
mas ta cordialmente bonbini n’e seminario aki, cu 
lo ta di 13:30 te cu 18:00 ora. 

Conseho Practico y tips 

Mescos cu den e prome PreventNow! Seminar na 
Aruba cu tabata un exito rotundo y bon bishita, den 
e di dos seminario aki tambe compania y personanan 
particular lo ricibi informacion, ideanan nobo, 
conseho practico y tips. 

Un elenco di experto local y di Hulanda lo enfoca 
riba e tema principal; ‘Seguridad den Trafico’ for di 
diferente angulo interesante. 

Di e forma aki Minister, profesionalnan den Cuerpo 
Policial, expertonan den seguridad den trafico y 
funcionarionan di Salubridad Publico, lo comenta 
riba e seguridad den trafico na Aruba. 

Aki lo tene ampliamente cuenta cu temanan 
importante manera e uso prohibi di telefon 
celular den trafico, aptitud di maneho di auto y 
su exigencianan di awendia y e consecuencianan 
financiero y material enorme cu ta surgi pa motibo 
di inseguridad den trafico. 

Mas informacion 

Pa mas informacion tocante e PreventNow! Seminar 
na Aruba bay riba www.ennia.com. 

Digicel Aruba y TEDx 
cu un vision mutuo 
pa yega na inovacion 
sostenibel 



E SIMAN aki t’e 

siman culminante 
di conferencia 
TEDEX Aruba cua lo 
tuma lugar den Cas 
di Cultura. Digicel 
Aruba t’e partner den 
telecomunicacion p’e 
evento prestigioso aki. 

Un di e metanan, cu 
Digicel como partner, ta 
pa haci di Aruba y TEDx 
Aruba e plataforma di 
internet lider den Caribe. 

E partnership entre Digicel y TEDx ta 
basa riba un vision mutuo pa yega na 
inovacion sostenibel y crea negoshi 
nobo. Hunto nan lo trece mas eficiencia 
y ideanan pa companianan chikito, 
mediano y grandi na Aruba y den 
exterior. 


Digicel lo tin un “photo booth” 
y lo ta un di companianan anfitrion 
di e “Innovation Lab” durante di e 
conferencia. 

Un di productonan clave cu Digicel 
ta showcase ta nan solucionnan 
moderno pa negoshi cu ta hopi popular 
actualmente. 


Esaki ta pa crea mas eficiencia y tambe 
transmiti ideanan nobo y inovativo 
na negoshi, esnan cu ta participa n’e 
conferencia, esta entrepreneurs, pero 
mas cu tur otro e hubentud cu ta nos 
futuro, por tin un bista di e tecnologia 
existente y sera conoci cu loke t’e futuro 
di esaki. 

TEDx ta un organisacion cu ta creciendo 
rond mundo y ta ofrece nan siguidornan 
e opcion pa sigui e presentacionnan 
“live” pa medio di Internet. 

Pa realisa e transmisionnan aki, e 
eventonan mester por conta riba un 
conexion stabiel y fuerte y esaki ta loke 
Digicel ta ofrece y haci posibel na Aruba 
p’e conferencia cu un duracion di dos 
dia. 

E conectividad stabiel y fuerte di Digicel 
lo haci posibel p’esnan na Miami, New 
York, Santiago de Chile, Toronto, San 
Fransisco, Paramaribo, Vancouver, 
Buenos Aires, Ottowa, Port of Spain, 
Panama City y San Jose participa 
activamente den e conferencia aki. 


Como un di proveedornan mas grandi di 
ICT den Caribe, Digicel ta ofrece tambe 
mas solucionnan ICT cu ta disponibel 
caba pa companianan na Aruba, cu nan 
lo demostra e productonan aki prome y 
durante di e conferencia. 

E compania di mercadeo y comunicacion 
Trend Media ya caba a haci uzo di e 
plataforma di Digicel p’asina opera un 
“landing page” cu nan a crea durante 
Aruba Inspiration Week. 

E pagina aki lo provee informacion 
y tur detaye relaciona na TEDx y 
otro actividadnan durante di Aruba 
Inspiration Week. Y e tabata un exito 
grandi. 

Digicel ta satisfecho y orguyoso di por ta 
un partner clave den e desaroyo di evento 
y conferencianan manera TEDx, y lo 
sigui contribui na desaroyonan positivo 
cu ta inspira y motiva miembronan di 
e comunidad Arubano pa traha na nan 
propio desaroyo y contribui na nan 
dushi pais. TEDx y Digicel Aruba ta 
spera bo cu un idea inovativo na Cas di 
Cultura awe 23 di september. 

Cantidad di hende blbando cu Malesanan di origen neurodegenrativo na mundo 


Americas 


Africa 


Europa Asia Mundo 


Cada 3 seconde, un 
persona na mundo ta 
desaroya un of otro 
degeneracion cognitivo 
di tipo Alzheimer 


SEGUN investigacionnan scientifico, na 2050 
e cantidad di hende bibando cu un forma di 
degeneracion cognitivo rond mundo lo ta 
131 miyon, transformando asina e malesa y 
trastornonan aki na un di e crisisnan di siglo 
21 mas significante globalmente; tanto riba 
tereno social, economico y di salubridad. 

Un syndrome degenerativo ta afecta y causa 
trastornonan di entre otro memoria, forma di 
pensa, comportamento y emocion. 

Maske cu cada persona lo experencia e malesa 
na su manera, e sintomanan ta inclui entre 
otro: perdida di memoria, problema pa haya 
y expresa e palabranan corecto of compronde 
kico un otro persona ta bisa of papia cu bo, 
problema den ehecucion di tareanan rutinario 
of di custumber y cambio den personalidad y 
beis cu tin impacto riba bo bida diario. 
Despues di tempo e persona bibando cu 
un of otro malesa degenerativo di tipo 
Alzheimer lo bira incapabel pa cuida su mes 
y consecuentemente mester di a^mdo basico 
den su bida diario. 

Awendia hopi hende rond mundo ta biba mas 
largo. Durante ultimo siglonan e progreso 
riba nivel di cuido medio y social a resulta cu 
e populacion mundialmente ta consisti awe di 
considerablemente mas persona di edad halto 
cu antes. E ultimo aki ta bisto den paisnan 
desaroya. 

Consecuentemente ora hende ta biba mas 
largo, e riesgo di desaroya e malesa di 
degeneracion cognitivo tipo Alzheimer ta 
aumenta. 

Te cu edad di 65 aña e malesa di degeneracion 
cognitivo tipo Alzheimer ta desaroya cu un 
averahe di 1 persona pa cada 1000 (0.1 %), 
mientras cu riba 65 aña e averahe ta subi na 1 
persona pa cada 20 (5 %) y riba 80 aña e cifra 
ta bira hasta 1 persona pa cada 5 (20 %). 

Pa medio di e siglo aki, pues rond di 2050, 
e cantidad di persona cu ta biba cu e malesa 
di degeneracion cognitivo tipo Alzheimer 
cu trastorno lo aumenta na casi 3 biaha di e 
cantidad di awe. 

T ambe t’asina cu un parti grandi di e personanan 
aki lo ta bibando den e paisnan di entrada bou 


y medio: di 58 % na 2015 pa 68% na 2050. 

E paisnan di entrada bou y mediano t’e paisnan 
cu mundialmente ta menos prepara y ekipa pa 
deal cu e aumento significante di e cantidad 
di personanan cu degeneracion cognitivo y 
trastorno tipo Alzheimer pa cu nan cuido y 
sosten. 

P’esey ta di suma importancia pa sigui aporta 
pa mehora y pa ofrece e servicionan vital aki. 
E gastonan global pa cu e cuido di personanan 
cu degeneracion cognitivo tipo Alzheimer 
ta ser calcula na 818 mil miyon US$. Si e 
gastonan aki tabata di un compania, esaki lo 
tabata e compania cu mas entrada na mundo 
y mas halto cu por ehempel e compania Apple 
(742 mil miyon US$). 

Mundialmente tin un conscientisacion 
creciente rib’e malesa di degeneracion 
cognitivo tipo Alzheimer y trastornonan cu 
esaki ta trece cu ne. Sinembargo stigmatisacion 
y malinformacion ta keda e barera mas grandi 
pa haci e mundo un miho luga pa biba p’e 
personanan cu e malesa aki. 

Investigacion ta mustra cu, mundialmente, 
casi mita di e personanan cu e malesa aki ta 
raporta cu nan ta sinti cu nan ta wordo exclui 
den nan bida diario. Den e investigacion aki 
tambe ta resalta cu 2 di cada 3 persona ta 
kere cu tin poco of ningun comprension mes 
pa cu nan malesa den nan pais. Pues ta hopi 
esencial pa nos traha hunto pa educa nos 
mes y nos comunidad optimalmente y asina 
elimina mitonan persistente cu 
tin rondo di demencia, incluso e 
malesa degenerativo y trastorno 
cu ta acompaña e malesanan di e 
tipo Alzheimer. 

Nos ta kere cu, mundialmente, 
e malesanan di degeneracion 
cognitivo y trastorno di e tipo 
Alzheimer mester wordo declara 
un prioridad di salubridad, sosteni 
pa un plan di accion global y un 
vision comun pa cu investigacion 
di e malesa y trastorno incluso e 
cuido di e persona mes cu e malesa. 

Na Alzheimer’s Disease 


International (ADI) nos ta kere cu e yabi 
pa gana e bataya contra e malesa aki ta 
sinta den e combinacion di e solucionnan 
global y e conocemento local. ADI ta traha 
simultaneamente riba un red extensivo di 
organisacionnan nacional di Alzheimer y 
un campaña internacional pa cambio di 
maneho global. september t’e Luna Mundial 
di Alzheimer y 21 di september e dia mundial 
di Alzheimer, cu ta enfoca rib’e campaña 
internacional pa hisa e conscientisacion y pa 
enfrenta e stigmatisacion. 

“Ta tempo pa accion”; un movemento uni 
globalmente pa forsa un cambio, pero tambe 
tempo pa refleha rib’e impacto di e malesa 
aki, un malesa cu lo afecta mas y mas hende 
mientras e añanan ta pasando. 

E Malesa di Degeneracion Cognitivo Tipo 
Alzheimer y trastornonan cognitivo ta un 
asunto global cu ta rekeri un solucion global. 
Dor di educa nos mes rib’e malesa aki y door di 
campaña pa miho cuido di salubridad y sosten 
di cuido social, nos por yuda hende cu e malesa 
aki, awe y den futuro. 

Dor di join nos accion y dor di yuda pa 
propaga nos mensahe, abo por yuda haci e 
conscientisacion aki bira un realidad. 

Pa mas informacion y guia comunica cu 
Fundacion Alzheimer Aruba: 584 8416 
Malesa neurocognitivo y trastornonan 
cognitivo di e tipo Alzheimer ta asunto di Nos 
tur! 


131.5 miyon hende lo ta bibando cu un of otro trastorno 
cognitivo di origen di malesanan neuro-degenerativo tipo 
Alzeimer na 2050 di cual68%den paisnan di entrada 
bouymedio. , 

Persona na mundo ta di opinion 
cu tin poco of ningon 
comprencton pa trastomonan 
neuro-cofnitivo den nan pais 

Seconde 

Un persona na nmunctotadesaroya 
un trastorno neurocqgnitiyp 










36 


AWEMainta Diaranson, 23 September 2015 




Thankyou 

Family Ally would like to thank all family, friends and neighbors who 
has accompanied us and has givin us attencion in these difficult days of 
our lives with the passing of our beloved 



Inshan Ally 


A special thanks to pastoorTom ofSeed of Life Ministries for 
the beautiful ceremony, to mrs Mary and her group for the 
gospel singing to our beloved daddy. To all who called and 
send msgs. A thank you to staff and personal of Aurora Funeral 
Home for all of you atencion and patience with us. 

Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Ta anuncia fayecimento di: 



Raymond Duplessy 

^29-12-1927 - t21-09-2015 
Acto di entiero lo wordo anuncia despues. 




Gradicimento / Invitashon 

Famia kier a gradici tur persona cu di un of otro forma a compaña nos, 
mustra nos atencion y duna nos sosten y consuelo durante e 
fayecimento di nos defunto stima: 



Sra. Olga Marla Boekhoudt 

Gradicimento especial ta bai pa Dr. Caseres, Piso 3 di HOH y ICU, 
tur jamadanan y telegram.Tambe na Aurora Funeral Home pa 
nan exellente servicio y atenshon. 

Alavez nos kier a invita na 1 santo Sacrificio di misa na Paradera 
diahuebs 24 september pa 7'or di anochi pa descanso di su 
alma. 

Sosega na paz Mama.. 

X presa bo mes 

Inleresante 
pa lende awer 
comenlarie di 
opesicien riba 
decision di RvS 


ARUBA mester pidi Hulanda un 
schadevergoeding di 1 miyard Euro pa cu e 
daño economico cu Aruba a sufri dor e hecho 
cu a prohibi Gobernador Refunjol di firma 
presupuesto di 2014, cu a keda aproba p’e 
organo mas halto di nos pais, esta Parlamento 
di Aruba. 

Despues cu Raad van State a duna di conoce cu 
Gobierno Hulandes tabata robez, ta interesante 
pa tende comentario di e proximo lider di MEP, 
Evelyn Wever-Croes, kico e ta bay bin cune awor? 


9 » 

Taga tur locual ta sperami ta bunita, 

Laga cu tur locual cu mi encontra na caminda ta bunita, 

Laga tur locual cu ta rondonami ta bunita, 

Laga tur locual cu mi ta laga atras keda bunita, 
y laga esakinan termina den tur bunitesa." 

Cado Wever 

Cu inmenso tristesa na nos curason, nos ta anuncia fayecimento di: 



Rosa de Lima Laclé 

Mihorconoci como:"Fifi of Chimbo" 
^30-08-1946 - t21-09-2015 


Na nomberdi su: 

Rumannan: Buchi y Rita Lacle-Kelly 

Margarita Lacle 
Jan y Isabel Lacle-Silvera 

Sobrinonan: Harold y Jane Lacle-Figaroa 

Ivo y Maria Lacle-Smith 
Giovanni y Sulayka Lacle-Tromp 
Jairo Lacle 

PaulusyGabi Lacle-Camacho 


Sobresobrinonan: 

Ivelie, Ivmar, Stephany, Paula, Thalia, Paul y Pauline-Ann. 

Primo Rumannan: Betto y Margarita Lacle-Zievinger 
Calin y Olga Lacle-Zievinger 
Juan y Patricia Lacle-Richardson 
Jossy y Bertha Lacle-Wolff 
Miriam Bareño 
Nathalie Naar 
Ternura Ortin 

Su bisiñanan chiquito: Giandra Lacle 
Aiden Loefstop 

Amiga di cas: Veredith Silvera 

Tur su primo y primanan stima, acto primo y acto primanan, su 
bon bisiñanan y demas famia: Lacle, Maduro, Kelly, Silvera, 
Figaroa, Smith,Tromp, Camacho, de Mei, Croes, Dijkhoff, 
Henriquez, Arends,Vrolijk,Trimon, Ras, Geerman,Wolff, Bareño, 
Naar, Ortin, Zievinger, Richardson, Boekhoudt, Rib, Carrasquero, 
Flores, Angela, Briezen, Werleman, ex-coleganan di WEBy 
ex-coleganan di Invest Secure ta invita pa e acto di entiero cual 
ta tuma lugar diabierna 25 di september 2015 na Aurora 
Funeral Home di 2'or pa 4'or di atardi, despues lo sali pa 
santana catolico Pastoor Kraanwinkel na Paradera. 

Nos disculpa si den nos tristeza nos por a lubida un of otro 
famia 

Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo:23.1 

Cu inmenso tristeza na nos curazon, pero conforme cu boluntad di Dios 
nos ta participa fayecimento na Cali, Colombia di: 



Atanasio German Erasmus 

Mihor conoci como:"Henny" 
^02-05-1932 - 118-09-2015 


Na nomber di su 

Casa: tStefanita Erasmus Arends 

Yiunan: Edwina y Yiu (Hulanda) 

Dennisy Mildred y Yiu 
Xiomara y Roy y Yiunan 
Susy y Dolfi y Yiunan (Hulanda) 

Roland y yiunan (Hulanda) 

Gladys (Chichi) 

Johnyy Miriam yYiu 

Rumannan: Betoyfamia 

Martin y famia 
Nemencioyfamia 
Martilda (Tila) y famia 
Dalfina y famia 

Swa y cuña nan: Marina (Mina), Ramonita (Nita), Robertina 
(Inchi) 

Nieto y nieta nan na aruba y Hulanda: 

Reynaldo, Falory, Marisol, Roxanna, Roosje, Stefany, Melvin, 
Daryl, Denson, Sue-Hey, Rachid 
Bisanietonan na Hulanda 
Prima y primonan 

Demas famia: Erasmus, Arends, Duque, Nunes, Molina, Angela, 
Pereira, Werleman, Boekhoudt, Henriquez, Donata, Borgelt, 
Boot, Oviedo,Tromp, Kelly, Paskel, Rasmijn, Guedez, Britten, 
George, Franken, Ruiz, Solognier 

Nos disculpa den nos tristesanan si nos por a lubida algun 
miembrodi famia. 

Adress pa condolencia Aurora funeral Home, diahuebs 24 
septemberdi 7orpa 9or 

Acto di entiero ta tuma lugar diabierna 25 september 2015 na 
Aurora Funeral Home di 9or pa 1 lor, despues lo Sali pa Santana 
catolico Pastoor Kraanwinkel na Paradera. 

Nos ta lamenta cu despues di entiero nos no ta ricibi bishita di 
condolencia na cas. 

Automobilistanan 
custumbrando cu e 
restructuracion di 
stacionamento den 
centro di ciudad 


DESPUES di 2 siman di operacion por mira cu mas y mas 
di nos automobilista ta custumbrando cu e sistema nobo di 
parkeermeters y haciendo mihor uzo di e parkeervaknan. 
Actualmente por a nota con tur caminda e parkeervaknan 
ta cuminsa yena, caminda clientenan por yega y parkeer 
dilanti negoshinan pa baha y haci nan compras. Den fin 
di siman tras di lomba, tabatin masha hopi comentario 
positivo di e clientenan cu awor por bishita nos centro di 
ciudad y haya lugar di parkeo, hopi serca di caminda nan 
mester a bay haci nan compras. 

Esaki ta ilustra cu e organisacion di stacionamento den 
centro di ciudad ta un realidad, pasobra tur caminda por 
mira menos auto mal staciona. Autonan staciona riba 
aseranan, den crusada y tambe n’e sitionan cu no tin 
parkeervak marca, tanto blanco of geel, a cuminsa pasa 
pa pasado. Por sinti un alivio ora ta core den centro di 
ciudad y ora di bishita tienda hayando un lugar di parkeer 
facilmente y liher. 

“Nos a combersa cu nos clientenan cu ta haciendo uzo di 
e parkeermeters y ta di opinion cu enrealidad e ta facil pa 
custumbra cu e mashinnan aki. Poco poco e ta birando 
un placer pa yega y staciona bo vehiculo facilmente. 
Mirando cu siman pasa ainda a anuncia algun ahustacion 
di tarifa, caminda a duna un reduccion di 20% p’e parkeer 
vergunning houdernan. Tambe a introduci e tarifa di 1 
florin pa mei ora y 2 florin pa 90 minuut, cual ta haci uzo 
di e servicionan di Aruparking mas atractivo . 

E trahadornan den centro di ciudad awor por haya nan 
lugar di staciona mainta mesora y no mester core rond 
busca lugar pa basta rato y sin por haya, cu consecuencia 
cu ta gasta hopi tempo extra y tambe gasolin. 

Merdia tambe mirando cu hopi mester sali bay busca 
yiunan na scol awor por bay trankilamente y ora di yega 
nan tin nan lugar automaticamente ta warda riba nan 
pa staciona sin ningun problema y awor pagando menos 
mensualmente. Esaki ta algun di e cosnan cu ta cay den 
masha bon tera serca e trahadornan caminda diferente di 
nan a duna comentarionan masha positivo na Aruparking. 

Aruparking ta sigui haci tur cos posibel pa regula e 
stacionamento den centro di ciudad y si ainda un hende 
falta su parkeer vergunning e por pasa libremente na nos 
oficina na Wilhelminastraat 13 of yama nos na 520-2323, 
tambe por bishita y like nos facebook page facebook.com/ 
Aruparking y asina keda na altura di tur informacion cu 
nos tin pa ofrece na nos cliente nan. 

IDB, General Electric y TNO Caribbean creando profesionalismo den region 

TNO Caribbean a facilita competencia 
BRIDGE riba energia sostenibel 


E EKIPO ‘Lighting with Science’ di campus 
na Barbados, Cave Hill Campus di e University 
of the West Indies (UWI), a gana e prome 
competencia di Energia Sostenibel di Bridge. 
E ekipo a consisti di Educado Thomas 
Rogers y studiantenan Hanif Charles, 
Darlene Field, Cherish Forde, Destine Gay 
y Christopher Saunders, kendenan awor ta 
entre e profesionalnan mas prepara pa carga 
e demanda di energia sostenibel den Caribe. 

E competencia tabata patrosina pa General 
Electric, GE, un partner den e programa 
BRIDGE. BRIDGE ta para pa Building capacity 
and Regional Integration for the Development 
of a Generation of Entrepreneurs den Energia 
Sostenibel y Informacion y Tecnologia di 
Comunicacion. E programa ta financia p’e 
Banco di Desaroyo Inter-Americano, IDB 
y ta dirigi na desaroya capital humano pa 
cumpli cu e demanda di futuro pa tecniconan, 
profesionalnan y empresarionan den e 
sectornan di Energia Sostenibel y ICT den 
Caribe. TNO Caribbean ta responsabel pa 
implementacion di e programa BRIDGE. 

E necesidad pa energia sostenibel y eficiencia 
den energia ta sigui crece den Caribe, cu 
ta pusha e demanda pa un forsa laboral pa 
diseña, opera y mantene e sistemanan aki. 
IDB y su partnernan, incluyendo GE, a lanza 
e programa BRIDGE pa surpasa e bashi entre 
e forsa laboral actual, capacidad, nivel di 
abilidad y e forsa laboral futuro rekeri pa 
cumpli cu e demandanan di sistemanan 
di energia sustenibel cu ta den desaroyo. 
E esfuersonan di e programa ta enfoca na 
Trinidad & Tobago, Barbados y Jamaica. 
Den un esfuerso pa acerca un gran scala di 


topiconan rond di henter region Caribe, cada 
partner a scoge un punto di enfoke. 

E contribucion di GE a dirigi rib’e impacto 
di Iluminacion y su crecemento di mercado 
sostenibel pa sistemanan cu ta energeticamente 
mas eficiente. E contribucion parti den tres 
fase a inicia na Januari, ora cu GE Lighting a 
participa den e tayer di Energia Sostenibel di 
BRIDGE pa entrenameno di educadonan. 

Pa e di dos fase, cu intencion pa incorpora 
envolvimento di studiante, GE a anuncia e 
competencia di iluminacion cu a haya e titulo 
‘Tlumina un Oportunidad.”E competencia 
tabata un oportunidad pa e studiantenan 
di e educadonan cu a participa na tayernan 
anterior, crea proyectonan di iluminacion 
eficiente y presenta nan na GE pa potencial 
implementacion; competi pa gana un pasantia 
paga cu un di e distribuidonan local di GE na 
Jamaica. 

A ricibi concepto di proyecto di un total di 10 
ekipo cualnan a keda huzga pa GE basa riba 
e cantidad di horanan kilowatt cu a reduci, 
maneho di proyecto, reduccion di impacto 
ambiental, e retorno di inversiony factibilidad 
general di e criteria di implementacion di e 
proyecto completo. 

E ganadonan di e competencia, e Ekipo 
Lighting with Science, dirigi pa nan educado, a 
pasa dos dia y mey na e Instituto di Iluminacion 
y Electrico na Cleveland, Ohio unda nan por a 
aprecia e adelantonan tecnico tumando luga 
den e sector di iluminacion. Segun participante 
Destine Gay, e miho experiencia pe di e biaha 
pa Ohio tabata e “plafond cu tabata move den 


e sala di entrenamento, cu a uza pa demostra 
e diferente tipo di luznan y e diferencia entre 
nivelnan di luz y e ambiente cu nan por crea.” 

Como parti di e tres fase di e proyecto, tres 
miembro di e ekipo ganado y dos di e Litetonics 
a accepta e invitacion pa e pasantia patrosina 
pa GE cu GENCO, un di e distribuidornan di 
luz na Jamaica. E obhetivo di e competencia 
y e pasantia tabata pa fomenta oportunidad 
profesional den e sector di energia sostenibel, 
un area di crecemento actual y futuro den 
Caribe. Of, manera participante Hanif Charles a 
bisa: “Mi a siña cu banda di e careranan regular 
manera dokter, abogado of educado, tin hopi 
otro areanan di profesion, particularmente den 
e industria di Iluminacion y Energia.” 

E Programa BRIDGE lo sigui core te cu 2017, 
den colaboracion cu Scottish Development 
International, Edinburgh Center for Carbon 
Innovation, Gobierno di New Zealand, 
Phillips,GE y e programa GIZ’s REETA. E 
contribucionnan no ta monetario, sino mas bien 
ta den forma di ofrece entrenamento, ekipo di 
laboratorio y espacionan pa pasantia, y tur ta 
yuda hobennan den e desaroyo, instalacion, 
operacion y mantencion di tecnologianan y ICT 
y promove actividad empresarial den Caribe. 

Pa mas informacion, tuma contacto cu Ruurd 
Schoolderman dit TNO Caribbean, Lider di 
Ekipo di Implementacion di BRIDGE na ruurd. 
schoolderman@tno.nl, telefon (218) 251- 
6174 of Erwin Edwards, Gerente di Proyecto 
di IDB na erwine@caribsurf.com. 

Potret ta ilustra e Ekipo Lighting with Science 
at e Parke Nela di GE na Cleveland, Ohio. 


Ladronisia den 
cas na Savaneta 


POLIS a bay dialuna 20.00, na un cas na Savaneta, unda e homber D. ta 
duna keho di kiebro den su apartamento. 

Segun su declaracion, mas o menos 19.30 el a yega cas y a mira e schuifdeur 
habri. E ta bisa cu desconoci a forsa e porta y a bay cu su pasport Surnameño 
y yabi di spare di su auto Mitsubishi. Polis a tuma e keho. 

